title: Mesa Verden kansallispuisto

text: Valokuvaaja William Henry Jackson oli vuonna 1874 kuvaamassa Mesa Verden pohjoispuolella olevia vuoria, kun hän tapasi vanhan ystävänsä John Mossin, joka opasti Jacksonin Mesa Verdeen. Jackson otti ensimmäiset valokuvat Mesa Verden kallioasumuksista, ja ne olivat osaltaan tuomassa paikkaa julkisuuteen.


title: Mesa Verden kansallispuisto

text: Paikallinen karjapaimen Richard Wetherill teki vuosina 1888–1892 veljiensä kanssa useita matkoja Mesa Verdelle ja keräsi arkeologista aineistoa. Wetherillit keräsivät ainakin kahdeksan erillistä kokoelmaa, jotka myöhemmin yhdistettiin ja myytiin eteenpäin.


title: Mesa Verden kansallispuisto

text: Ruotsalainen Gustaf Nordenskiöld teki alueella puolestaan tutkimuksia vuonna 1891. Häntä pidetään ensimmäisenä tieteilijänä, joka tutki Mesa Verdeä. Hän keräsi noin 600 esinettä, jotka hän lähetti Ruotsiin ja jotka ovat nykyään Suomen kansallismuseossa. Hänen teoksensa "The Cliff Dwellers of the Mesa Verde" oli ensimmäinen laaja tieteellinen tutkimus alueesta.


title: Mesa Verden kansallispuisto

text: Kongressi sai helmikuussa 1901 ensimmäisen lakiehdotuksen Coloradon kallioasumusten kansallispuiston luomisesta. Kansallispuisto perustettiin lopulta 29. kesäkuuta 1906.


title: Mesa Verden kansallispuisto

text: Smithsonian-instituutin arkeologi Jesse Walter Fewkes johti useita ensimmäisistä arkeologisista retkikunnista. Vuosina 1958–1965 Wetherill Mesan arkeologinen projekti oli Yhdysvaltain siihen asti suurin arkeologinen tutkimus. Siihen kuului kaivauksia, rakennusten tukemisia ja dokumentointeja.


title: Mesa Verden kansallispuisto

text: Mesa Verden kansallispuisto valittiin 1978 Unescon maailmanperintöluetteloon. Unescon mukaan Mesa Verden muinaisjäännös todistaa pohjoisamerikkalaisten intiaanien muinaisesta perinteestä.


title: Ville Repo

text: Ville Olavi Repo (5. elokuuta 1929 Sortavala – 20. huhtikuuta 2000 Espoo) oli suomalainen kustannusjohtaja, kirjailija ja kääntäjä. Yleisradion entinen pääjohtaja Eino S. Repo oli hänen vanhempi veljensä. Ville Repo oli naimisissa vuodesta 1954 kasvatustieteen maisteri Emmi Inkeri Wariksen kanssa, jonka isä oli professori Heikki Waris.


title: Ville Repo

text: Revon vanhemmat olivat metsäkasööri, konttorinjohtaja, lehden toimittaja, maallikkosaarnaaja Vihtori Repo (Wiktor Repolainen, 1878–1929) ja Hilja Iina Krank (1886–1973). Hän pääsi ylioppilaaksi 1947 ja valmistui filosofian kandidaatiksi Helsingin yliopistosta 1953. Repo teki opintomatkat Yhdysvaltoihin 1948–1949 ja 1954–1955.


title: Ville Repo

text: Ville Repo toimi Gummeruksen kirjallisena johtajana 1957–1963 ja Weilin+Göösin kirjallisena johtajana sekä kirjankustannustoiminnan johtajana 1963–1987.


title: Ville Repo

text: Ville Repo tunnetaan osallistumisestaan 1960-luvun alun kirjasotiin sekä tulevan menestyskirjailijan Kalle Päätalon löytäjänä. Päätalon ensimmäinen romaanikäsikirjoitus oli ehtinyt kiertää kaikki suuret suomalaiset kustantajat ennen kuin se saapui 1957 Gummerukselle. Repo huomasi Päätalon kertojanlahjat käsikirjoituksen puutteista huolimatta. Repo ja Päätalo muokkasivat tämän jälkeen käsikirjoitusta ja se ilmestyi kirjana syksyllä 1958 nimellä "Ihmisiä telineillä". Kirja oli välitön menestys, ja siitä alkoi Päätalon yli 40 vuotta kestänyt yhteistyö Gummeruksen kanssa.


title: Ville Repo

text: Toukokuussa 1962 Gummeruksen kustantama ja Pentti Saarikosken kääntämä Henry Millerin romaani "Kravun kääntöpiiri" määrättiin takavarikoitavaksi sen saatua epäsiveellisten julkaisujen valvontalautakunnan kielteisen lausunnon. Gummeruksen toimitusjohtaja Mauno Salojärvi tuomittiin 3. heinäkuuta 1962 Jyväskylän raastuvanoikeudessa epäsiveellisten julkaisujen levittämisestä annetun lain 1 pykälän 1 momentin nojalla sakkoihin ja "Kravun kääntöpiirin" jäljellä ollut painos takavarikoitiin hävitettäväksi. Oikeudessa läsnä ollut Pentti Saarikoski puhkesi tämän tuomion kuultuaan kättentaputuksiin ja sai sakot oikeuden häpäisystä. Teos julkaistiin vuonna 1970 uudelleen ilman ongelmia yhteiskunnallisten asenteiden muututtua. Vuonna 1997 kirjasta ilmestyi 7. painos, jossa on mukana liitteenä Pentti Saarikosken ja Ville Revon välistä kirjeenvaihtoa kirjasodan ajalta.


title: Ville Repo

text: Ville Repo oli tunnettu amerikkalaisen runouden asiantuntijana. Hän toimi myös kääntäjänä ja suomensi muun muassa yhteistyössä Kersti Juvan kanssa A. A. Milnen Nalle Puh -kirjoja.


title: Omaniani

text: Omaniani on Georgian kansalliseepokseen, Šota Rustavelin "Pantterintaljaiseen" kirjoitettu lisäosa. 1500-luvulta alkaen "Pantterintaljaiseen" kirjoitettiin useita lisäyksiä ja pastisseja, joista "Omaniani" kuuluu laajimpien joukkoon. Sen kirjoittajaksi on nimetty neljä ehdokasta, joista Kaikhosro Tšoloqašvili on todennäköisin vaihtoehto. Tällöin teos olisi kirjoitettu 1610-luvulla.


title: Omaniani

text: "Omanianissa" Rustavelin eepoksen päähenkilöiden Tarielin ja Nestan Daredžanin poika Omain lähtee vanhempiensa kaltaisille seikkailuille. Teos noudattaa samankaltaista kaavaa kuin "Pantterintaljainen".


title: Williams FW21

text: Williams FW21 oli Patrick Headin suunnittelema auto, jolla Williams-talli kilpaili Formula 1 -kaudella 1999. Auto oli Williamsin ensimmäinen uusi auto sunnittelija Adrian Neweyn siiryttyä McLarenille.


title: Williams FW21

text: Autoa ajoivat Jordanilta talliin siirtynyt Ralf Schumacher ja Alessandro "Alex" Zanardi, joka oli viimeksi kilpaillut Formula 1:ssä kaudella 1994, mutta oli sen jälkeen voittanut CART-mestaruuden kahdesti.


title: Williams FW21

text: Vaikka Schumacherilla oli menestyksekäs kausi, ei samaa voinut sanoa Zanardin kaudesta. Hän ei onnistunut kertaakaan ajamaan pisteille, kun taas Schumacher ajoi 11 kertaa pisteille ja kolmesti palkintosijoille. Zanardi sai kauden jälkeen potkut ja hänen tilalleen palkittiin Formula 3 -kuljettaja Jenson Button. Kausi oli samalla viimeinen, kun Williams käytti Renault'n moottoreita (nimi oli muutettu Superteciksi). Talli teki BMW:n kanssa sopimuksen moottoreista kaudeksi 2000.


title: Williams FW21

text: Talli sijoittui kauden päätteeksi valmistajien MM-sarjassa viidenneksi saavuttamallaan 35:llä pisteellä.


title: Sabantuy

text: Sabantuy on tataarien viettämä kesäjuhla, jota vietettiin jo 600-luvulla. Alussa Sabantuy oli maanviljelijöiden viettämä juhla, mutta myöhemmin siitä tuli kansallinen juhlapäivä, ja nykyään sitä vietetään myös kaupungeissa.


title: Sabantuy

text: Sabantuyta vietettiin jo ennen islamin uskon leviämistä alueelle. Tuolloin juhlistettiin kylvökauden alkua laulamalla perinteisiä lauluja, joihin oletettavasti liittyi myös uskonnollisia merkityksiä.


title: Sabantuy

text: Myöhemmin islamin levittyä tataarien ja baškiirien joukossa ja kristinuskon levittyä tshuvassien parissa juhlan merkitys maallistui. Juhlaa vietettiin aina yhdessä alueen kylistä vuosittain.


title: Sabantuy

text: 1900-luvun alussa Sabantuy sai aseman Tataarien kansallisjuhlana. Venäläisviranomaiset hyväksyivät juhlan sen kansanomaisen historian johdosta, mutta siirsivät sen ajankohtaa kylvön jälkeiselle ajalle. Juhla yhdistyi näin ikivanhaan kesäjuhlaan "Cíın"iin.


title: Sabantuy

text: Vastikään Venäjä ilmoitti suunnitelmista Sabantuyn liittämiseksi UNESCOn "Masterpieces of the Oral and Intangible Heritage of Humanity " -listaan vuonna 2007.


title: Óscar Sevilla

text: Óscar Miguel Sevilla Ribera (s. 29. syyskuuta 1976 Ossa de Montie) on espanjalainen maantiepyöräilijä. Sevilla on erityisen lahjakas mäkiajaja ja hän on erikoistunut etappikilpailuihin. Sevilla on sijoittunut useita kertoja kymmenen parhaan joukkoon Ranskan ja Espanjan ympäriajoissa. Hänet on liitetty ammattipyöräilyn dopingtapaukseen Operaatio Puertoon, eikä hän ole kilpaillut korkeimman tason eurooppalaisissa joukkueissa vuoden 2006 jälkeen. Hän jäi kiinni hydroksietyylin käytöstä Kolumbian ympäriajossa elokuussa 2010.


title: Kaarlo Uskela

text: Kaarlo Uskela (4. maaliskuuta 1878 Tampere – 19. huhtikuuta 1922 Helsinki) oli suomalainen työläiskirjailija, lehtimies ja anarkisti. Hänet tunnetaan omintakeisesta ja terävästä satiiristaan, joka teki pilkkaa valtaapitävien, kirkon ja porvariston lisäksi myös muun muassa naisasialiikkeestä sekä jopa työväenliikkeestä. Mikään ei ollut Uskelalle pyhää. Hän ärsytti Suomen oikeistoa vielä toistakymmentä vuotta kuolemansa jälkeen, kun oikeus määräsi 1933 takavarikoitavaksi ja poltettavaksi runokokoelman "Pillastunut runohepo".


title: Kaarlo Uskela

text: Tamperelaisesta työläiskodista kotoisin ollut Uskela kouluttautui latojaksi ja työskenteli useissa kirjapainoissa. Anarkismiin hän tutustui asuessaan Ruotsissa vuodet 1900−1907. Uskela löysi Ruotsista myös puolisonsa, jonka kanssa hän eli pitkään avoliitossa. Pariskunta avioitui vasta keväällä 1917, häissä olivat paikalla muun muassa Uskelan tavoin anarkistina tunnettu kirjailija Arvid Järnefelt sekä Mathilda Wrede. Suomeen palattuaan Uskela toimitti muun muassa pilalehti "Huvittajaa" 1912–1913, mutta elätti itsensä pääosin tilapäistöillä kirjoittamalla työväenlehtiin erilaisia pakinoita, novelleja ja runoja. Niitä julkaisivat muun muassa SDP:n äänenkannttaja "Työmies", pilalehti "Paukku" sekä sosialidemokraattisen nuorisoliiton lehdet "Rynnäkköön" ja "Työläisnuoriso". Hänen ensimmäinen julkaistu teoksensa oli poliittinen pamfletti "Yhteiskunnan varkaat", joka ilmestyi omakustanteena 1908. Ajatuksen kirjoittamisesta Uskela kertoi saaneensa latojana toimiessaan, jolloin hän omien sanojensa mukaan joutui lukemaan paljon "roskakirjallisuutta".


title: Kaarlo Uskela

text: Sisällissodan jälkeen Uskela joutui Tammisaaren vankileirille, vaikka hän ei edes osallistunut taisteluihin punakaartien riveissä. Tammisaaressa hän kirjoitti vuonna 1921 julkaistun kokoelman "Pillastunut runohepo". Myös Uskelan toinen pääteos, postuumisti vuonna 1923 ilmestynyt novellikokoelma "Vainovuosilta" käsittelee sisällissotaa ja on saanut innoitusta hänen vankileiriajoistaan. Kustannusyhtiöt Savukeidas ja Turbator julkaisivat molemmat uudelleen vuosina 2008 ja 2009. Uskelan muu tuotanto käsittää lähinnä lyhyitä satiirisia tarinoita ja runoelmia. Useimmat niistä joutuivat 1910-luvulla viranomaisten takavarikkoon valtapitäviin kohdistuneen pilkkansa vuoksi.


title: Kaarlo Uskela

text: Kaarlo Uskela kuoli verenmyrkytykseen vain 44-vuotiaana. Hänen hampaassaan oli reikä, mutta Uskela ei jostakin syystä suostunut menemään hammaslääkärille, vaan yritti paikata sitä itse. Lopputuloksena hän sai tappavan verenmykytyksen.


title: Kaarlo Uskela

text: Runokokoelma "Pillastunut runohepo" takavarikoitiin oikeuden päätöksellä vuonna 1933. Samalla kaikki teoksen jäljellä olevat kappaleet määrättiin tuhottavaksi polttamalla. Virallisena syynä oli Uskelan runojen ateistinen ja kirkonvastainen sisältö, mutta hänen tuotantoaan pidettiin myös vallankumouksellisena ja jopa väkivaltaisena. Kyseessä on tiettävästi Suomen itsenäisyyden aikana ainoa viranomaisten tuhottavaksi määräämä kirja. Uskela sai samalla myös tuomion valtiopetoksellisesta toiminnasta, vaikka hän oli kuollut jo 11 vuotta aikaisemmin.


title: Kaarlo Uskela

text: Kaikki teokset on julkaistu uudelleen vuonna 2017 kirjassa Kaarlo Uskela: Kootut teokset (Sanasato).


title: Ferulahappo

text: Ferulahappo (eli 4-hydroksi-3-metoksikanelihappo) on yksinkertainen aromaattinen kanelihappo. Sillä voidaan parantaa esimerkiksi marjamehujen väriä. Luontaislääkinnässä ferulahappo on kouristuksen laukaisija ja vähentää punaisten verisolujen aggregaatiota. Eräässä tutkimuksessa havaittiin, että lääkeyrteissä ja marjoissa esiintyvä ferulahappo vähentää kohdun kouristuksia. Ferulahappoa on marjojen, etenkin pihlajanmarjan, lisäksi myös esimerkiksi viljan oljissa ja männyn kuoressa.


title: Ferulahappo

text: Ferulahapon kemiallinen kaava on CHO ja CAS-numero 1135-24-6.


title: Anthony Head

text: Anthony Stewart ”Tony” Head (s. 20. helmikuuta 1954 Lontoo) on englantilainen näyttelijä ja muusikko. Hän on näytellyt niin teatterin, television kuin elokuvienkin puolella. Head tunnetaan muun muassa rooleistaan televisiosarjoissa "Buffy, vampyyrintappaja" ja "Merlin". Ensin mainitussa hän esitti päähenkilö Buffy Summersin valvojaa Rupert Gilesia ja jälkimmäisessä kuningas Uther Pendragonia. Head on myös esittänyt alienia yhdessä "Doctor Who" -televisiosarjan jaksossa.


title: Maailmankaikkeudesta (Lucretius)

text: Maailmankaikkeudesta (, sananmukaisesti ”Asioiden luonteesta”) on roomalaisen filosofin ja runoilijan Lucretiuksen kirjoittama eeppinen runoelma. Se kuvaa epikurolaista todellisuuskäsitystä, jossa on keskeisenä atomismi. Runo on kirjoitettu noin vuonna 50 eaa.


title: Maailmankaikkeudesta (Lucretius)

text: Lucretius omisti runon ”Memmiukselle”, joka saattaa olla vuonna 58 eaa. preettorina toiminut Gaius Memmius. Eri puolilla runoa on useita viittauksia ”Memmiukseen”, kuten ”Memmiukselleni” ja ”Memmion mainio poika”. Lucretius todennäköisesti yritti saada Gaius Memmiuksen omaksumaan atomiopin.


title: Maailmankaikkeudesta (Lucretius)

text: Lucretius katsoo, että jotkut valistuneet yksilöt voisivat paeta omia halujaan ja katsoa tietämätöntä, onnetonta ja aina jotain haluavaa ihmiskuntaa, itsensä mukaan lukien, sääliä tuntien.


title: Maailmankaikkeudesta (Lucretius)

text: Yksilön velvollisuuksiin kuuluu julistaa totuutta ja elää sitä itse todeksi. Vastaavasti "Maailmankaikkeudesta" on Lucretiuksen oma esitys totuudesta tietämättömälle yleisölle. Hän toivoo, että joku kuulisi, ymmärtäisi ja välittäisi totuuden edelleen, jotta maailmaa voitaisiin parantaa.


title: Maailmankaikkeudesta (Lucretius)

text: Runon kerronnassa esiintyy useita henkilöhahmoja. Epikuros on opettaja, joka antoi Lucretiukselle ymmärryksen valon. Uskonnon hahmo on hirviö, joka hyökkää taivaasta ihmisiä kohtaan ja pyrkii tuhoamaan totuuden. Epikuros voittaa Uskonnon, koska selvittää maailmankaikkeuden toiminnan ja koostumuksen, ja auttaa ymmärtämään, mitä voi olla ja mitä ei voi olla. Tämä ymmärrys atomeista, tyhjyydestä ja maailmankaikkeuden toiminnasta auttaa vapauttamaan ihmiset jumalien ja kuoleman pelosta.


title: Maailmankaikkeudesta (Lucretius)

text: "Maailmankaikkeudesta" koostuu kuudesta kirjasta.


title: Maailmankaikkeudesta (Lucretius)

text: Ensimmäinen kirja alkaa Venuksen ylistyksellä. Muu sisältö koostuu pääasiassa atomiteorian kuvauksesta. Atomien pääominaisuuksiksi Lucretius luettelee tiiviyden, ikuisuuden, jakamattomuuden ja muuttumattomuuden. Tämän jälkeen Lucretius kumoaa kilpailevat käsitykset: monistien (Herakleitos) ja pluralistien (Empedokles) teoriat sekä Anaksagoraan näkemykset. Lopussa käsitellään kaikkeuden ja tilan sekä atomien lukumäärän äärettömyyttä.


title: Maailmankaikkeudesta (Lucretius)

text: Toinen kirja jatkaa atomiopilla ja käsittelee myös maailman alkuperää. Lucretius selvittää atomien liikkumista, muotoja, atomiyhdistelmissä tapahtuvaa vaihtelua sekä yhdistelmien ominaisuuksia. Kaikkeuden syntyä koskevassa osassa Lucretius torjuu kaikki uskonnolliset käsitykset.


title: Maailmankaikkeudesta (Lucretius)

text: Kolmas kirja alkaa Epikuroksen ylistyksellä. Loppuosa käsittelee sielua ja kuolemanpelkoa. Sieluun liittyen Lucretius selvittää sen koostumusta, kappalemaisuutta, sielun ja ruumiin suhdetta, sekä sielun kuolevaisuutta. Lucretiuksen mukaan sielu ei ole ollut olemassa ennen elämää, eikä säily sen jälkeen. Kuolemanpelkoa Lucretius pitää mielettömänä, koska hänen mukaansa aistimisen lakkaamisen seurauksena kuolema ei kosketa ihmisiä. Loppuosassa Lucretius selittää Manalaan liittyviä myyttejä.


title: Maailmankaikkeudesta (Lucretius)

text: Neljäs kirja käsittelee aistimista. Aisteista näköä käsitellään laajimmin. Lucretius käsittelee myös ajattelemista sekä hengen ja ruumiin yhteistoimintaa.


title: Maailmankaikkeudesta (Lucretius)

text: Viides kirja käsittelee maailmankaikkeutta, taivaankappaleita ja maata. Lucretius torjuu teologiset käsitykset maailman alkuperästä tai siitä, että taivaankappaleet olisivat jumalia tai että jumalat vaikuttaisivat maailmaan. Maailman Lucretius selvittää syntyneen atomien pyörteen satunnaisena muodostelmana. Taivaankappaleita käsittelevässä osassa Lucretius kuvaa maan kaiken keskuksena, sekä selvittää muun muassa taivaankappaleiden kokoa, kiertoliikettä ja rakennetta; päivän ja yön vaihtelua; kuun vaiheita; sekä auringon ja kuun pimennyksiä.


title: Maailmankaikkeudesta (Lucretius)

text: Maata käsittelevässä osassa Lucretius käsittelee elämän alkuperää, alkukantaisia elämänmuotoja ja alkukantaista ihmistä ja luonnonvalintaa. Lucretius selvittää myös kulttuurin kehitystä, kuten kielen, ihmisyhteisöjen, valtion ja jumalauskon syntyä, sekä käsityötaitojen, taiteiden ja tieteiden kehitystä.


title: Maailmankaikkeudesta (Lucretius)

text: Kuudes kirja käsittelee ilmakehän ilmiöitä, kuten ukkosta, vesipatsaita, pilviä ja sadetta, sekä maan ilmiöitä, kuten maanjäristyksiä, tulivuoria, Niilin tulvimista, magnetismia sekä ruttotauteja.


title: Maailmankaikkeudesta (Lucretius)

text: Runon keskeisimmät väitteet ovat seuraavat:


title: Maailmankaikkeudesta (Lucretius)

text: Lucretius tunsi myötätuntoa niitä ihmisiä kohtaan, jotka eivät ymmärtäneet heidät synnyttäneen maailmankaikkeuden toimintatapoja. Hän katsoi näiden tietämättömien ja kovaonnisten ihmisten tarvitsevan uskontoa selittämään alkuperänsä sekä sen, miksi joskus tapahtuu hyviä asioita, ja miten he voisivat suojautua onnettomuudelta, jonka he näkevät iskevän muihin. Jumalauskon synnystä Lucretius kirjoittaa muun muassa seuraavaa:


title: Maailmankaikkeudesta (Lucretius)

text: Lucretius sanoo ihmisten nähneen unissaan jumalia ja sillä perusteella uskoneen jumaliin. Toiseksi hän sanoo, että kun ihmiset eivät tunteneet ilmiöiden syitä, he selittivät tapahtumia jumalilla. Kolmanneksi hän mainitsee eräiden luonnonilmiöiden synnyttämän pelon. Ihmisten elämän janoa hän vertaa veden kantamiseen reikäiseen ruukkuun. Lopuksi Lucretius puhuu kuolemanjälkeisen rangaistuksen pelosta ja tarkastelee erikseen kuolemattomuususkon syntyä. Erityisesti hän pyrkii selittämään hengityksen lakkaamista kuolemassa (sanat 'henki', 'sielu' ja 'elämä' ovat olleet monissa kielissä yhteyksissä toisiinsa).


title: Maailmankaikkeudesta (Lucretius)

text: Teos on suomennettu alkuperäisessä heksametrimuodossa. Sari Kivistö ja H. K. Riikonen toteavat "Suomennoskirjallisuuden historiassa", että teos kaipaisi myös suorasanaista suomennosta.


title: Tšulym (Obin sivujoki)

text: Tšulym () on joki Krasnojarskin aluepiirissä ja Tomskin alueella Etelä-Siperiassa Venäjällä. Tšulym on 1799 kilometriä pitkä. Se saa alkunsa Belyi Ijus ja Tšornyi Ijus jokien yhtyessä Kopjevon eteläpuolella. Tšulym laskee Obiin Igrekovon eteläpuolella.


title: Tšulym (Obin sivujoki)

text: Joen varrella sijaitsevat Nazarovon, Atšinskin ja Asinon kaupungit.


title: Tšulym (Obin sivujoki)

text: Joki on alajuoksultaan liikennöitävissä 1173 kilometrin osuudelta. Vuotuinen keskivirtaama joen alajuoksulla Baturinon mittauspisteessä on 782 m/s. Pienimmillään virtaama on kevättalvella helmi-maaliskuussa. Kevättulva seuraa touko-kesäkuussa, jolloin kuukauden keskivirtaama kohoaa keskimäärin 2300-2800 kuutioon sekunnissa.


title: 2080-luku

text: 2080-luku on tuleva vuosikymmen, joka alkaa 1. tammikuuta 2080 ja päättyy 31. joulukuuta 2089. Vuosikymmen on 2000-luvun yhdeksäs vuosikymmen.


title: Ket (joki)

text: Ket () on joki Krasnojarskin aluepiirissä ja Tomskin alueella Siperiassa Venäjällä. Ket (Bolšaja Ket) saa alkunsa Obin- ja Jenisein väliseltä suovaltaiselta vedenjakaja-alueelta.. Ket on 1 621 kilometriä pitkä ja laskee Obiin. Joen alajuoksu on navigoitavaa osuutta 737 kilometrin matkan. Ket-joen valuma-alue kattaa 94 200 neliökilometriä.


title: Ket (joki)

text: Ket on jäässä loka-marraskuun vaihteesta huhti-toukokuun vaihteeseen. Vuoden keskimääräinen virtaama joen alajuoksulla Rodionovkassa on 469 m/s, laskupisteessä noin 560 m/s. Joen virtaama on alimmillaan kevättalvella helmi-huhtikuussa. Kevättulva osuu touko-heinäkuulle ja kesäkuun kuukausivirtaama kohoaa tällöin Rodionovkassa 1367 kuutioon vettä sekunnissa.


title: Ket (joki)

text: Ketiin laskevista joista suurimmat ovat Sotšur, Orlovka, Lisitsa, Malaja Ket, Mendel, Jelovaja ja Tšatšamga.


title: Ket (joki)

text: Ket yhdistettiin 1800-luvun lopulla kanavalla Jeniseihin laskevaan Kasjokeen. Tästä Obin ja Jenisein yhdistävästä vesireitistä oli tarkoitus tulla tärkeä kuljetusreitti. Hanke ei kuitenkaan saavuttanut käytännön merkitystä Siperian radan käyttöön nähden ja suljettiin 1917.


title: Paavo Pentikäinen

text: Paavo Erkki Juhani Pentikäinen (27. syyskuuta 1938 Viipuri – 21. tammikuuta 2013) oli suomalainen näyttelijä. Hän toimi myös teatteriohjaajana.


title: Paavo Pentikäinen

text: Pentikäinen oli Yleisradion Televisioteatterin näyttelijä 1965–1996. Hän näytteli useissa teattereissa, elokuvissa sekä televisio-ohjelmissa 1960-luvulta lähtien. Hänen tunnettuja roolejaan ovat muun muassa Akusti Koskela elokuvassa "Täällä Pohjantähden alla" (1968), pappi elokuvassa "Leikkikalugangsteri" (1969), Reiska Mikko Niskasen "Kahdeksan surmanluotia" -elokuvassa (1972), rakennustyömies Urho Suomalainen elokuvassa "Jouluksi kotiin" (1975), Vilho Lammen rooli elokuvassa "Jumala on kauneus" (1985), Tuure Hilarius Ruokosen rooli elokuvassa "Petos" (1988), rekkakuski TV-teatterin road moviessa "Missä on suuri pohjoinen" (1991) sekä Tauno Tane Lintusen rooli elokuvassa "Pilkkuja ja pikkuhousuja" (1992). Pentikäinen oli myös ääniroolissa piirrossarjoissa "Kaukametsän pakolaiset" ja "Vili Vilperi".


title: Paavo Pentikäinen

text: Pentikäinen opiskeli Suomen Teatterikoulussa vuosina 1958–1961. Hän sai kahdesti parhaan miespääosan Jussi-palkinnon.


title: Benetton B199

text: Benetton B199 oli Nick Wirthin suunnittelema auto, jolla Benetton-talli kilpaili Formula 1 -kaudella 1999. Autoa ajoivat Giancarlo Fisichella ja Alexander Wurz, jotka molemmat olivat toista kokonaista kauttaan tallissa.


title: Benetton B199

text: Autossa oli jotakin pitkälle kehiteltyjä osia, mutta ne osoittautuivat ongelmallisiksi, eikä niistä näin ollut juurikaan hyötyä. Kaiken lisäksi, jos jostain sattui olemaan hyötyä, vaikutti se auton painojakautumaan, mikä taas vähensi pitoa.


title: Benetton B199

text: Talli sijoittui valmistajien MM-sarjassa kuudenneksi saavuttamallaan 16:lla pisteellä. Talli jäi kauas viidennellä sijalla olleelle Williamsille, jolla oli 35 pistettä. Sijoitus oli tallille pettymys ottaen huomioon, että se oli sijoittunut aikaisemmilla kausilla paljon paremmin.


title: Come Taste the Band

text: Come Taste the Band on englantilaisen hard rock -yhtye Deep Purplen albumi vuodelta 1975. Musiikillisesti se edustaa hard rockia, sisältäen vaikutteita myös progressiivisesta rockista, funkista, heavy metalista ja rock and rollista.


title: Come Taste the Band

text: Levyllä soittaa yhtyeen neljäs kokoonpano, niin sanottu Mark IV. Se on yhtyeen ainoa albumi, jolla soittaa yhdysvaltalainen kitaristi Tommy Bolin. Bolin korvasi vuonna 1975 yhtyeen alkuperäisen kitaristin Ritchie Blackmoren. Ainoat alkuperäisjäsenet albumilla ovat urkuri Jon Lord ja rumpali Ian Paice. Laulaja David Coverdale ja basisti-laulaja Glenn Hughes olivat liittyneet yhtyeeseen aiemmin vuonna 1973. Bolinin pahan huumeriippuvuuden vuoksi "Come Taste the Band" -kiertueen konserttien onnistuminen oli tuolloin yleensä pitkälti kiinni hänen kunnostaan. Myös Hughesin kokaiininkäyttö aiheutti yhtyeelle ongelmia. Albumi jäi Mark IV:n ainoaksi albumiksi, sillä albumin kiertueiden jälkeen Deep Purple hajosi 1976 kahdeksaksi vuodeksi. Myöhemmin samana vuonna Bolin menehtyi heroiinin yliannostukseen.


title: Come Taste the Band

text: "Come Taste the Band" menestyi kaupallisesti heikommin kuin aikaisemmat Deep Purple -albumit. Britanniassa albumi oli parhaimmillaan sijalla 19, kun taas Suomessa, jossa yhtye oli nauttinut hyvin suurta suosiota, albumi ei noussut listoille ollenkaan.


title: Come Taste the Band

text: Deep Purple perustettiin Englannissa vuonna 1968. Ensimmäiseksi varsinaiseksi kokoonpanoksi vakiintui viisihenkinen miehitys: Ritchie Blackmore (kitara), Rod Evans (laulu), Jon Lord (koskettimet), Ian Paice (rummut) sekä Nick Simper (basso).Ekblad / Heino, s. 13. Yhtyeen kokoonpanot osoittautuivat kuitenkin nopeasti kaikkea muuta kuin pysyviksi. Kokoonpano muuttui jo seuraavana vuonna, jolloin koottiin yhtyeen tunnetuin kokoonpano Mark II, kun bassoon tuli Roger Glover ja laulajaksi Ian Gillan.Ekblad / Heino, s. 21. Välit kuitenkin tulehtuivat nopeasti, ja basisti ja laulaja vaihtuivat uudelleen. Vuonna 1973 aloittaneen kolmannen kokoonpanon uudet jäsenet olivat basisti-laulaja Glenn Hughes ja laulaja David Coverdale.Ekblad / Heino, s. 38–40. Koska Deep Purplen menestys tuotti valtavasti rahaa, yhtye muutti taloudellisista syistä Yhdysvaltoihin, managerit taas Manner-Eurooppaan.Ekblad / Heino, s. 46.


title: Come Taste the Band

text: Vaikka kokoonpanon muutokset olivatkin yleisiä, kitaristi Ritchie Blackmoren lähtö oli yhtyeelle tavallista kovempi isku. Deep Purplen kolmannen kokoonpanon toisen ja viimeisen albumin "Stormbringerin" kiertueen aikoihin hän alkoi menettää motivaationsa yhtyeessä soittamiseen. "Stormbringer" oli ensimmäinen albumi sitten vuoden 1969 "Deep Purple" -albumin, jolle Blackmore ei ollut mukana kirjoittamassa kaikkia kappaleita. Samoihin aikoihin Blackmore alkoi suunnitella soolouraa ja alkoi äänittää Purplen lämmittelijän Elfin kanssa materiaalia. Viimeistään vuoden 1975 Euroopan-kiertueella, selvisi ettei Blackmore jatkaisi yhtyeessä. Kiertueen viimeisen, 7. huhtikuuta pidetyn konsertin jälkeen Deep Purplelta puuttui kitaristi.Ekblad / Heino, s. 47–50. Blackmore jatkoi heavy-linjoilla uuden yhtyeensä Rainbow'n kanssa, kunnes 1980-luvulle tultaessa hän ohjasi yhtyeensä kaupallisempaan suuntaukseen.Ekblad / Heino, s. 63.


title: Come Taste the Band

text:
Koska Blackmore oli ollut eräs yhtyeen johtohahmoista, monet povasivat Deep Purplen hajoamista. Lord ja Paice olivat valmiita lopettamaan, mutta Coverdale ja Hughes näkivät kitaristin vaihdon tilaisuutena kehittää yhtyeen musiikkia eteenpäin ja saivat ylipuhuttua Lordin ja Paicen jatkamaan. Yhtye asettui Robert Simonin Pirate Studiolle Hollywoodiin ja aloitti uuden kitaristin etsinnät, jotka venyivät ja kävivät turhauttaviksi. Coverdalen innostuttua Miles Davisin yhtyeen entisen rumpalin Billy Cobhamin "Spectrum"-albumista hän kiinnostui sillä kitaroivasta Tommy Bolinista. Coverdale soitti albumin Lordille, ja myös tämän mielestä Bolin oli hyvä vaihtoehto. Bolinia pyydettiin pian tämän jälkeen soittamaan Deep Purplen kanssa.Ekblad / Heino, s. 51–52.
Bolin oli hyvin epätodennäköinen jäsen brittiläiseen heavy-yhtyeeseen, sillä hän oli amerikkalainen ja tehnyt enemmän työtä jazz–rock-fuusion parissa. Hän tiesi yhtyeestä hyvin vähän ja oli kuullut heiltä vain kappaleet ”Smoke on the Water” ja ”Hush”. Juuri soololevynsä äänitykset aloittanutta Bolinia itseään ei brittiläiseen yhtyeeseen liittyminen juuri kiinnostanut, mutta hän tuli kuitenkin jammailemaan nelikon kanssa. Yhtye vakuuttui Bolinin taidoista ja varsinkin Lord nautti Bolinin kanssa soittamisesta:Ekblad / Heino, s. 52–53.


title: Come Taste the Band

text: Myös Bolin innostui yhtyeestä, jonka kanssa jammaileminen sujui erittäin hyvin, ja liittyi siihen. Pian Bolinin liittymisen jälkeen yhtyettä kohtasi tragedia, kun pitkäaikainen roudari Ron Quinton kuoli auto-onnettomuudessa. Tästä ja Bolinin vähäisistä Purple-tiedoista huolimatta harjoitukset sekä yhdessä säveltäminen lähtivät hyvin käyntiin, ja uusi kokoonpano oli innostunut ja motivoitunut. Muut yhtyeen jäsenet tulivat hyvin toimeen Bolinin kanssa, joka oli iloinen ja ulospäinsuuntautunut, toisin kuin vaikeana persoonana tunnettu Blackmore. Jopa Blackmore itse piti Bolinia hyvänä valintana seuraajakseen, ja heistä tulikin ystäviä Bolinin Deep Purpleen liittymisen jälkeen. Miesten välit kuitenkin rikkoutuivat melko pian Blackmoren syytettyä vaimonsa Bärbel Hardien pettäneen häntä usean miehen kanssa – Bolin oli yksi avioero-oikeudenkäynnin vastaajista, mutta kiisti harrastaneensa seksiä Bärbelin kanssa.


title: Come Taste the Band

text: Deep Purplen managerit sen sijaan eivät olleet yhtä innoissaan, sillä heissä Bolinin amerikkalaisuus herätti epäilyksiä. Toinen ongelma oli aikataulutus, sillä Bolinin piti äänittää ja promotoida myös tekeillä ollutta sooloalbumiaan – Deep Purplen aikataulut olivat perinteisesti olleet tiukkoja ja työtahti nopea. Sovittiin, että yhtye hellittäisi hieman ja että Bolin voisi näiden taukojen aikana hoitaa soolouraansa.Ekblad / Heino, s. 53–54.


title: Come Taste the Band

text: Ennen "Come Taste the Bandin" äänityksiä Bolin viimeisteli sooloalbuminsa "Teaser". Sekä Glenn Hughesin että Jon Lordin on kerrottu osallistuneen albumin tekoon, vaikka heitä ei mainitakaan albumin tekijätiedoissa. Aiemminkin klassista musiikkia ja rockia yhdistellyt, tuotteliaana muusikkona tunnettu Lord myös sävelsi ja äänitti tauon aikana barokkimusiikkia ja moderneja bändisoittimia yhdistelleen "Sarabanden". Teosta on pidetty Lordin hienoimpana saavutuksena soolourallaan.Ekblad / Heino, s. 54.


title: Come Taste the Band

text: "Come Taste the Band" äänitettiin Musicland-studiolla Münchenissä 3. elokuuta – 1. syyskuuta 1975. Suurin osa materiaalista oli ollut valmista jo ennen "Teaserin" ja "Sarabanden" äänityksiä.Ekblad / Heino, s. 54–56. Kappaleet ovat pääosin Coverdalen ja Bolinin käsialaa. Bolin suorastaan pursui ideoita myös uuden albumin teossa, vaikka olikin juuri levyttänyt toisen albumin. Yhtyeen jäsenet antoivat hänen säveltää melko vapaasti, mikä ilahdutti Bolinia. Lisäksi Bolinin ystävä, kokonaan yhtyeestä ulkopuolinen Jeff Cook on ollut mukana säveltämässä ”Lady Luckia”. Coverdalen sanoitukset kertovat pääasiassa rakkaudesta ja seksistä. Albumin tuotti Martin Birch yhteistyössä yhtyeen kanssa. Miksauksen viimeistelivät Birch ja Ian Paice.


title: Come Taste the Band

text: Glenn Hughesin kokaiininkäyttö oli äänityksien aikaan käynyt niin pahaksi, että ongelmat huumeiden kanssa haittasivat merkittävästi albumin äänityksiä. Bolin joutuikin soittamaan ”Comin' Home” -kappaleella myös bassoa. Hän laulaa myös lyhyen osuuden ”Dealer”-kappaleella. Äänitysten lopulla Hughes sairastui maksatulehdukseen, joten hän laulaa albumilla huomattavasti vähemmän kuin kahdella edellisellä Deep Purple -albumilla. Hänen ja Coverdalen aiempia albumeita värittänyttä yhteislaulua ei kuulla tällä kertaa kuin "Come Taste the Bandin" viimeisellä kappaleella ”You Keep on Moving”. Äänitysten jälkeen muut jäsenet asettivatkin Hughesin yhtyeessä jatkamisen ehdoksi, että tämä hoitaisi itsensä kuntoon.


title: Come Taste the Band

text: Bolinin kitarointi oli erilaista kuin Blackmoren, mikä tuo albumille omaa sävyään. Bolin käytti soitossaan runsaasti efektipedaaleja ja muita efektejä ja hyödynsi studion tuomia mahdollisuuksia paljon enemmän kuin Blackmore; albumilla kuullaan esimerkiksi runsaasti päällekkäisiä kitararaitoja. Kosketinsoittaja Jon Lord on suuren osan ajasta albumilla taka-alalla lukuun ottamatta soolojaan ”Love Child” -kappaleessa ja kosketinvetoista ”This Time Aroundia”, jolla hän soittaa kaikkia soittimia. ”This Time Aroundin” B-osan muodostava ”Owed to 'G'” taas on Bolinin soolonumero, joka on nimensä mukaisesti omistettu Deep Purplen aiemmat hitit ”Black Night” ja ”Burn” sävellyksillään inspiroineelle George Gershwinille.


title: Come Taste the Band

text: "Come Taste the Bandin" kappaleissa on poikkeuksena aiempiin albumeihin verrattuna myös funkvaikutteita, mutta kuten Coverdale oli jo ennen Bolinin yhtyeeseen liittymistä lupaillut,Ekblad / Heino, s. 48. albumi on kuitenkin rockimpi kuin edeltäjänsä "Stormbringer", jolla kuullaan runsaasti vaikutteita mustasta musiikista.Ekblad / Heino, s. 47. Kokoonpanon alkuviikkojen harjoitussessioissa ja niissä kuultuja jammailuja "Come Taste the Bandiltä" sen sijaan ei juuri löydy.


title: Come Taste the Band

text: "Come Taste the Bandin" avausraita ”Comin' Home” ilmoittaa kuuntelijalle, että albumi edustaa niin vanhaa kuin uutta Deep Purplea. Kappaleen aloittava Ian Paicen rumpufilli on sama, joka käynnisti yhtyeen edellisen kokoonpanon konsertit. Uutta kappaleeseen tuo taas kitaristi Tommy Bolinin efektitäytteinen soittotyyli, joka eroaa merkittävästi edelliskitaristi Ritchie Blackmoren vastaavasta. Itse kappale edustaa energistä, suoraviivaista rockia. ”Comin' Homea” seuraa ”Lady Luck”, joka jatkaa pitälti samaa linjaa. Sen sävellys on Jeff Cookin käsialaa, ja Tommy Bolin toi kappaleen mukanaan liittyessään Deep Purpleen. Sinisilmäisestä mustalaiskuningattaresta kertova sanoitus on lähtöisin solisti David Coverdalen kynästä.Ekblad / Heino, s. 55. Kolmantena vuorossa olevaa Glenn Hughesin laulamaa kitaravoittoista kappaletta, ”Gettin' Tighter”, on pidetty koko levyn menevimpänä ja siinä kuultiin enemmän funk-vaikutteita kuin missään Deep Purplen kappaleessa koskaan aiemmin. ”Gettin' Tighteriin” verrattuna neljäntenä vuorossa oleva ”Dealer” on sävyltään synkkä. Kappaleessa kuullaan myös pari tahtia Tommy Bolinin laulua. A-puolen viimeinen raita on ”I Need Love”, jota on sanottu "Come Taste the Bandin" ainoaksi täyteraidaksi. David Coverdalen sanoitukset käsittelevät seksiä, mikä oli jo muodostunut hänen lyriikoidensa tavaramerkiksi.Ekblad / Heino, s. 55. Kappaleessa on mukana myös naistaustalaulaja.


title: Come Taste the Band

text: B-puolen aloittaa ”Drifter”, joka oli saatu valmiiksi jo Pirate -studion harjoitusten aikana. Kappale on menevä ja sen kitarariffiä on pidetty onnistuneena. Seuraavassa kappaleessa, ”Love Child”, Jon Lordin kosketintyöskentely on merkittävässä osassa. ”This Time Around”, jossa Glenn Hughes laulaa Jon Lordin kosketinpohjan päälle, toimii introna Tommy Bolinin säveltämälle ”Owed to 'G'” -instrumentaalille. Kirjain 'G' oli kunnianosoitus säveltäjä George Gershwinille, jonka sävellyksistä Deep Purplen klassikot ”Black Night” ja ”Burn” olivat saaneet innoituksensa. Kappaletta on pidetty albumin parhaimpiin kuuluvana. "Come Taste the Bandin" päättää ”You Keep on Moving”, jolla Coverdale ja Hughes esittävät ainoan kerran levyllä yhteislauluaan, joka oli ollut tärkeässä osassa kahdella edellisellä Deep Purple -albumilla.Ekblad / Heino, s. 55–56. ”You Keep on Moving” julkaistiin myös albumin ainoana singlenä Britanniassa.Ekblad / Heino, s. 190.


title: Come Taste the Band

text: Albumi julkaistiin ensimmäisen kerran 10. lokakuuta 1975. Britanniassa albumin julkaisusta huolehti Deep Purplen oma levy-yhtiö Purple Records, ja Yhdysvalloissa sen julkaisi Warner Bros. Siltä julkaistiin myös kaksi singleä, ”You Keep on Moving” Britanniassa ja ”Gettin' Tighter” Yhdysvalloissa. Sittemmin albumista on julkaistu useita uusintapainoksia, ensin vinyyleinä ja sitten CD-muodossa. Myös uudelleen masteroituja laitoksia on saatavilla.


title: Come Taste the Band

text: Useimmista muista klassisista Deep Purple -albumeista on julkaistu jo 1990-luvulla laajennettuja 25-vuotisuusintapainoksia. Vastaavaa "Come Taste the Band" -painosta suunniteltiin pitkään, kunnes vuonna 2010 vihdoin ilmoitettiin että albumista julkaistaisiin 35-vuotisjuhlajulkaisu. Ilmoitettua julkaisupäivämäärää lykättiin useasti, kunnes "Come Taste the Band – 35th Anniversary Edition" julkaistiin lopulta marraskuussa 2010. Se on ilmestynyt sekä kahden CD:n että kahden LP:n pakettina. Ensimmäinen levy sisältää alkuperäisen albumin ja singleversion kappaleesta "You Keep on Moving" uudelleen masteroituna, ja toinen Kevin Shirleyn remixit kappaleista, sekä kaksi uutta kappaletta.


title: Come Taste the Band

text: "Come Taste the Band" ei menestynyt ilmestyessään aiempien Deep Purple -albumien tavoin. Se ei yltänyt missään maassa listojen kärkipäähän, ja yhtyeen kotimaassa Britanniassa sijoitus oli parhaimmillaan yhdeksästoista. Yhdysvalloissa albumi sijoittui vasta sijalle 43. Suomessa aiemmin suositun yhtyeen albumi ei päässyt listoille lainkaan. Albumi olikin kaupallisesti huonoiten menestynyt 1970-luvun Deep Purple -pitkäsoitto. Tästä huolimatta sen myynti ylitti 60 000 kappaletta jo 1. marraskuuta 1975, vain muutama viikko julkaisun jälkeen, ansaiten yhtyeelle hopealevyn.


title: Come Taste the Band

text: Heikon kaupallisen menestyksen lisäksi sekä fanit että kriitikot antoivat albumista ristiriitaista palautetta. Rolling Stonen kriitikko Kris Nicholson kuitenkin piti albumista. Hän kehui Bolinia edeltäjäänsä monipuolisemmaksi kitaristiksi ja albumin uusia musiikillisia suuntia oivina aluevaltauksina Deep Purplelle. Nicholsonin mielestä Deep Purple oli Bolinin avulla päässyt eroon aiempien albumien ennalta-arvattavuudesta ja luotti nyt äänenvoimakkuuden sijaan nyansseihin. Toisessa aikalaisarviossa "Sounds"-lehden Geoff Barton kirjoitti Bolinin tuoneen yhtyeeseen uutta voimaa, minkä seurauksena musiikissa voi pitkästä aikaa aistia soittamisen iloa. Bolinin soitto on letkeää mutta hillittyä, ja yleisvaikutelma on vapaamuotoisempi ja hyväntuulisempi kuin Deep Purplen aiemmilla albumeilla. Bartonin mukaan "Come Taste the Band" on selvästi keskivertoa parempi rock-levy, mutta hän ei kuitenkaan ole varma, onko se riittävän hyvä takaamaan yhtyeen jatkuvuuden.


title: Come Taste the Band

text: Myöhemmissä arvosteluissa albumi on saanut pääasiassa myönteistä palautetta, joskin sen yleensä katsotaan olevan yhtyeen kahden edellisen kokoonpanon levytyksiä heikompi. Toimittaja Daniel Bukszpanin kirjoitti vuonna 2003 ”tyylillisesti ehyen ja linjakkaan” albumi olleen ”monien yllätykseksi [Deep Purplen] vahvin levy vuosikausiin”. Allmusicin Alex Henderson taas kehuu Bolinia lahjakkaaksi ja "Come Taste the Bandin" musiikkia ”ihan hyväksi” ja miellyttäväksi. Kuitenkaan albumi ei kohoa yhtyeen parhaimpien saavutusten joukkoon, eikä sen kappalemateriaalin joukossa ole ainuttakaan suurta klassikkoa. Henderson antaa arvosanaksi kolme ja puoli tähteä viidestä. BBC:n Greg Moffitt kehui vuoden 2010 arvostelussa erityisesti Coverdalen laulua ja Bolinin kitarointia. Hänestä "Come Taste the Band" edustaa ”piristävää easy listeningiä” ja on ”kaukana katastrofista”, kunhan albumia tarkastelee sen omilla ehdoilla. Yhtyeen huippuaikojen räjähtävä energia on kuitenkin vaihtunut ”harmittomiin pikku kipinöihin”. Sputnik Musicin Jamie Twort kuvailee "Come Taste the Bandia" aliarvostetuksi albumiksi, joka on vahva esitys sekä kappalemateriaalin että soiton suhteen. Äänimaailmaltaan se eroaa yhtyeen aiemmasta tuotannosta lähinnä Bolinin soittotyylin vuoksi. Albumin parhaat kappaleet ovat kolme ensimmäistä, minkä jälkeen se menettää osan energiastaan; suurin yllätys on kuitenkin B-puolen ”This Time Around”, joka on Deep Purplelle epätyypillinen pianoballadi. Twort antaa arvosanaksi 3,5 pistettä viidestä.


title: Come Taste the Band

text: Viime vuosien aikana albumi on alkanut saada arvostusta myös Deep Purple -fanien keskuudessa. Deep Purple -historiikin kirjoittanut Heikki Heino kehuu albumia ja toteaa että ”albumin kakkospuoli on [...] yksi Purplen levytysuran onnistuneimmista kokonaisuuksista”. Suomen Deep Purple -yhdistys "Perfect Strangers of Finlandin" kriitikko Jari Kaikkonen kehuu "Come Taste the Bandia" peräti yhtyeen parhaaksi. Hän myös sanoo albumin merkittävästi poikkeavan musiikillisesti kaikista muista Deep Purplen albumeista aivan omanlaisella soundillaan.


title: Come Taste the Band

text: Toisaalta kielitieteilijä ja rock-kriitikko George Starostin kritisoi "Come Taste the Bandin" kappalemateriaalin olevan ”jätettä”. Hänestä Bolin on pätevä muttei läheskään Blackmoren veroinen kitaristi, ja halpahintaiset yritykset jäljitellä tämän soittotyyliä ovat epäonnistuneita. Coverdale taas tekee parhaansa ohjatakseen Deep Purplen pois vahvuusalueeltaan ja kohti mitäänsanomatonta valtavirtaa. Starostin korostaa, ettei itse pidä funkista, mutta arvelee, että "Come Taste the Bandista" nauttivat vain ”geneerisen funkin” intohimoisimmat harrastajat. Tyylilajin lukemattomista muista edustajista albumi eroaa vain hieman tavanomaista raskaamman äänimaailmansa ansiosta. Starostin pitääkin todennäköisenä, että Deep Purplen ura olisi joka tapauksessa loppunut pian, vaikka Bolinin huumeongelma ei olisikaan vauhdittanut vääjäämätöntä loppua. Hän kuitenkin kehuu "Come Taste the Bandin" kansikuvaa, joka "Deep Purple in Rockin" kannen ohella oli yhtyeen siihenastisista mielenkiintoisin.


title: Come Taste the Band

text: Rumpali Ian Paice on myöhemmin kertonut pitävänsä levystä, vaikkakin myöntää pohtineensa sitä, missä määrin albumi oikeastaan on Deep Purple -albumi. Deep Purplen aiempi laulaja Ian Gillan taas on kertonut albumin funk-vaikutteiden tyrmistyttäneen häntä:


title: Come Taste the Band

text: Yhtye aloitti harjoittelun tulevaa kiertuetta varten Pirate Studiolla. Pirate Studion sessiot päättyivät epämiellyttävällä tavalla. Ritchie Blackmore kokosi juuri uutta Rainbow-yhtyettään studion toisella puolella. Blackmore halusi vuokrata koko studion, eikä mieli muuttunut, kun studion omistaja Robert Simon kertoi toisen paikallaolijan olevan Deep Purple. Välttääkseen kiusallisen tilanteen Simon keksi niin kovan hinnan, ettei uskonut Blackmoren suostuvan siihen – toisin kuitenkin kävi. Pettyneet Deep Purplen jäsenet suivaantuivat Simonille siinä määrin, että "Come Taste the Bandin" kansitekstit eivät mainitse Simonia tai tämän studiota lainkaan, vaan kertovat albumin sävelletyn kokonaisuudessaan Münchenissä.Ekblad / Heino, s. 57.


title: Come Taste the Band

text: Yhtyeessä alkoi syntyä ristiriitoja jo ennen kiertueen alkua, vaikka Hughes tulikin hyvin toimeen Bolinin kanssa ja miehet ystävystyivät nopeasti. Uusien kappaleiden lisäksi soittolistaan otettiin luonnollisesti myös Deep Purplen vanhoja hittejä. Aiemmin taiteellisesta vapaudesta nauttinut Bolin ei ilahtunut, kun häntä pyydettiin soittamaan Purplen vanhemmat kappaleet samalla lailla kuin Blackmore oli ne soittanut. Tätä ei kuitenkaan kestänyt pitkän aikaa, vaan pian Bolin, osittain Blackmoren kanssa riitaantumisen vuoksi, lopetti välittämästä aiemman Purple-kitaristin esimerkistä.


title: Come Taste the Band

text: Musiikillisia erimielisyyksiä huomattavasti vakavamman ongelman muodosti Bolinin heroiiniriippuvuus, jota hän salaili muulta yhtyeeltä. Bolinin ja Hughesin huumesekoilut olivat yhtyeessä uusi ongelma, sillä toisin kuin monet muut aikansa rock-yhtyeet, Deep Purplen jäsenet eivät olleet käyttäneet huumeita, vaikka alkoholinkäyttö olikin ollut runsasta ja välillä holtitonta. Bolinin huumeongelma selvisikin muille jäsenille vasta kiertueen jo alettua, sillä kokeneena käyttäjänä hän kykeni salaamaan riippuvuutensa niin kauan kuin heroiinia oli saatavilla. Kiertueen alettua ei enää ollut muuta mahdollisuutta kuin yrittää parantaa Bolinin addiktiota, ja nämä yritykset osoittautuivat tuloksettomiksi – Hughesin riippuvuus saatiin sen sijaan jossain määrin hallintaan.


title: Come Taste the Band

text: Deep Purple uusi "Come Taste the Band" -kiertuetta varten konserttiensa rakennetta. Aiemmin pitkät improvisoidut kitara- ja kosketinsoolot olivat liittyneet ainakin löyhästi kappaleiden rakenteisiin, mutta nyt niistä tehtiin erillisiä soolonumeroita. Blackmoren sooloista Bolinin erotti myös efektien käyttö. Suuri osa soitetusta materiaalista koostui uuden levyn kappaleista: jokaista niistä soitettiin jossain vaiheessa kiertuetta livenä. Bolinin yhtyeeseen liittyessä oli sovittu, että myös joitain hänen soolokappaleitaan esitettäisiin kiertueella, joten mukana oli kolme kappaletta Bolinin "Teaser"-soololevyltä: ”Wild Dogs”, ”Marching Powder” ja ”Homeward Strut”. Bolin lauloi omat kappaleensa itse. Yhtyeen vanhoista kappaleista mukana olivat esimerkiksi Mark III:n ”Burn”, ”Stormbringer” ja ”You Fool No One”, MK II:lta ”Smoke on the Water” ja ”Space Truckin’” sekä encorena esitetty ”Highway Star”.Ekblad / Heino, s. 57–58.


title: Come Taste the Band

text: Koska uuden kokoonpanon saamaa vastaanottoa jännitettiin, kiertue päätettiin aloittaa Kaukoidästä, jossa Mark IV:n keikkakuntoa voitaisiin ”testata”, eikä Euroopassa ja Amerikassa kuultaisi mahdollisista epäonnistumisista. Kiertue alkoi Honolulusta marraskuun toisena 1975. Keikkojen taso vaihteli reippaasti Bolinin kunnosta riippuen. Ensimmäiset keikat Australiassa ja Uudessa-Seelannissa onnistuivat hyvin, ja Bolin saatiin pidettyä erossa huumeista.


title: Come Taste the Band

text: Joulukuussa kiertue vei yhtyeen Indonesiaan. Managerit olivat järjestäneet Deep Purplelle yhden keikan Jakartassa, sillä se oli sopivasti lentomatkan varrella Uudesta-Seelannista Japaniin. Vaikka esiintyminen oli sovittu 7000 hengen saliin, yhtye sai huomata, että heidän odotettiin soittavan valtavalla yli sadantuhannen ihmisen stadionilla. Vielä suurempi yllätys oli kuulla paikallisen promoottorin Danny Sabrin toteavan, että yhtyeen täytyisi esiintyä myös seuraavana iltana. Deep Purplen kiertuemanageri Rob Cooksey ymmärrettävästi vaati yhtyeen esiintymisestään saaman palkkion nostoa ja uhkasi Sabria kummankin keikan peruuttamisella ellei sovintoa syntyisi. Neuvottelut aloitettiin kuitenkin vasta ensimmäisen konsertin jo päätyttyä eikä tulosta tullut, koska indonesialaiset häipyivät paikalta.Ekblad / Heino, s. 58–59.


title: Come Taste the Band

text: Pahempaa oli kuitenkin tulossa. Yksi Deep Purplen henkivartijoista, Patsy Collins, kuoli pudottuaan hotellin kuudennesta kerroksesta hissikuiluun. Poliisi pidätti Cookseyn, Glenn Hughesin ja erään toisen henkivartijan epäiltynä osuudesta kuolemaan – Hughes tosin päästettiin tästä huolimatta soittamaan toiseen konserttiin. Oikeudenkäynti pidettiin jo seuraavana aamuna. Sotilasvirkapukuinen tuomari totesi tapauksen olleen onnettomuus, mutta määräsi silti, etteivät pidätetyt pääsisi lähtemään elleivät lunastaisi passejaan 2000 dollarilla. Kun yhtye teki lähtöä, he saivat vielä todeta lentokoneen renkaan hajonneen. Lentokentän miehistö ei suostunut korjaamaan ongelmaa, joten yhtyeen roudarien piti korjata kone vuokrattuaan ensin siihen tarvitut työkalut ja koneet kymmenellätuhannella dollarilla. Yhtyeen jo ennen maahan tuloaan saama 11 000 dollarin suuruinen keikkapalkkio ei lainkaan riittänyt kattamaan kaikkia Indonesiassa tulleita kuluja.


title: Come Taste the Band

text: Indonesiassa Deep Purplea oli käynyt katsomassa yhteensä 150 000 ihmistä. Kumpikin konsertti oli kaoottinen. Ensimmäistä oli 35 000 maksaneen fanin lisäksi katsomassa lähes yhtä monta rikkomiensa aitojen läpi tullutta henkeä, vaikka paikalla oli konekiväärein aseistautuneita vartijoita. Toisella keikalla järjestystä pitivät yllä kuusituhatta aseistautunutta poliisia. Tällä kertaa poliisi myös puuttui asioihin pahoinpidellen ihmisiä ja päästäen poliisikoiransa riehumaan yleisön keskelle. Tapahtumien jälkeen Jon Lord julisti ettei enää koskaan esiintyisi Indonesiassa.


title: Come Taste the Band

text: Indonesiassa Bolinille sattui vielä yksi onnettomuus, kun hän ei kyennyt saamaan haltuunsa kunnollista heroiinia ja joutui käyttämään käsiinsä päätynyttä huonolaatuista ainetta. Tuloksena hänen piikittämänsä käsi meni käyttökelvottomaan kuntoon eikä hän kyennyt soittamaan kunnolla. Bolin selitti muulle yhtyeelle saaneensa hermopinteen käden päällä nukkumisesta, ja jonkin aikaa hätävale meni läpi. Toinen Indonesian-keikka ei tämän vuoksi ollut musiikillisesti kovin onnistunut. Ongelmat jatkuivat vielä Japanissakin, ja Bolin joutui käyttämään kitarassaan avointa viritystä voidakseen soittaa edes jollain lailla. Niinpä Jon Lord joutui urkuineen paikkaamaan Bolinin osuuksia. Hieronnan ja akupunktion avulla käsi saatiin takaisin kuntoon, ja viimeinen Japanin-keikka Tokiossa onnistui jo paremmin. Konsertti äänitettiin, ja siitä julkaistiin myöhemmin – yhtyeestä riippumatta – livealbumi "Last Concert in Japan", jota kuitenkin yleisesti pidetään epäonnistuneena.Ekblad / Heino, s. 59–60. Glenn Hughesin mielestä albumia ei olisi ikinä pitänyt julkaista.


title: Come Taste the Band

text: Vuoden 1976 alkupuolella Deep Purple suuntasi Amerikan-kiertueelle. Yhdysvaltalaisen Bolinin oli helpompi esiintyä kotimaassaan, ja "Teaserin" Amerikassa saama positiivinen vastaanotto ja hyvä menestys nostivat hänen itsetuntoaan. Kiertue sujuikin suurimmaksi osaksi hyvin. Parikymmentä vuotta myöhemmin julkaistiin Amerikan-kiertueella äänitetty livealbumi "On the Wings of a Russian Foxbat". Yhtye teki Amerikassa alle kahden kuukauden sisään yhteensä kolmekymmentä keikkaa. Kova tahti kuitenkin kulutti yhtyettä. Amerikan-kiertueen jälkeen olikin tarkoitus pitää keikkatauko, ja jatkaa konsertointia vasta kesällä. Managerit kuitenkin järjestivät yhtyeelle viiden keikan kiertueen Britanniaan jo maaliskuuksi. Deep Purple ei ollut esiintynyt kotiyleisölle lähes kahteen vuoteen, ja uusi kiertue ei sujunut odotusten mukaisesti. Bolinin amerikkalaisuus ei miellyttänyt kaikkia brittifaneja, ja yleisö huuteli keikoilla Blackmorea. Keikat eivät myöskään olleet aina tasoltaan kovin korkealaatuisia:Ekblad / Heino, s. 60–61.


title: Come Taste the Band

text: Kiertueen loppua kohden yhtyeen sisäiset kemiat alkoivat mennä solmuun, ja keikkojen taso vaihteli Bolinin huumeidenkäytön vuoksi suuresti, vaikka aiemmin keikkojen onnistuminen oli ollut itsestäänselvyys teknisesti korkeatasoiselle yhtyeelle. Keikkojen laatuun vaikutti negatiivisesti myös yhtyeen itsevarmuutta kolhinut "Come Taste the Bandin" saama negatiivinen palaute, ja Blackmoren perään huudellut yleisö sai Bolinin menettämään hermonsa. Jäsenillä oli erimielisyyksiä myös yhtyeen musiikillisesta linjasta. Coverdale, Lord ja Paice halusivat pitäytyä perinteisessä tyylissä, kun taas Bolin ja Hughes olivat kiinnostuneempia funkista. Hughes kertoikin haastatteluissa avoimesti halustaan keskittyä enemmän funkiin ja souliin eikä niinkään Deep Purplen tyyppiseen musiikkiin. Samaan aikaan Coverdale kertoi kaavailevansa soololevyä, koska ei pitänyt siitä, että Deep Purplessa laulaessaan hän sai vain ”huutaa”. Lisäksi häntä ärsyttivät Bolinin sekä Hughesin saamat lauluosuudet, sekä pitkät instrumentaaliosuudet ja soolonumerot, joiden aikana hänellä ei laulajana ollut paljoakaan tekemistä.


title: Come Taste the Band

text: Kiertueen viimeinen keikka Liverpoolissa 15. maaliskuuta 1976 jäi myös Deep Purplen viimeiseksi lähes kymmeneen vuoteen. Yleisö ei ollut lainkaan tyytyväinen konserttiin, ja Coverdale oli lavalta poistuessaan kyyneleet silmissä. Hän ilmoitti että jättäisi yhtyeen saman tien, mutta Lord ja Paice vastasivat tähän sen olevan mahdotonta, sillä mitään Deep Purplea ei enää ollut. David Coverdale oli päättänyt erostaan jo aiemmin. Jon Lordin mukaan Bolinin ja Hughesin kanssa työskentely oli käynyt mahdottomaksi. Hänestä Deep Purple oli muuttunut parodiaksi itsestään ja siinä soittaminen alkoi hävettää.Ekblad / Heino, s. 61–62.


title: Come Taste the Band

text: Virallista ilmoitusta hajoamisesta ei annettu heti, sillä yhtyeelle ei oltu sovittu mitään tarkkaa jatkosuunnitelmaa. Kesälle oli kaavailtu Euroopan-kiertuetta, mutta se oli siirretty epämääräiseen tulevaisuuteen, koska koko yhtye oli pahasti ylirasittunut. Bolinille ja Hughesille ei asiasta kerrottu heti, ja Bolin ehti jo kertoa haastattelussa odottavansa, että yhtye aloittaisi seuraavan Deep Purple -albumin teon. Hän ja Hughes saivatkin tietää yhtyeen hajoamisesta vasta, kun heinäkuussa annettiin virallinen ilmoitus, jossa kerrottiin yhtyeen haluavan lopettaa huipulla.


title: Come Taste the Band

text: Jälkikäteen on arveltu, että yhtye ei ehkä olisi hajonnut, jos se olisi toiminut rauhallisemmin. Managerit olisivat voineet sopia löysemmistä aikatauluista jatkuvien keikkailujen sijaan, mikä olisi vähentänyt ylirasitusta ja mahdollistanut jäsenien suunnittelemien soololevyjen julkaisemisen. Kenties myös Bolinin ja Hughesin huumeongelmat olisi voitu saada järjestettyä. Eräs syy managerien yhtyeelle kasaamiin valtaviin työmääriin oli aiemmin tiiviin yhteyden heidän ja yhtyeen jäsenten välillä katkeaminen, kun managerit olivat jääneet Eurooppaan Deep Purplen siirtyessä toimiman Yhdysvalloista käsin. Toisaalta managerien haluttomuus järjestää yhtyeelle lomaa oli ajanut jo yhtyeen legendaarisen kakkoskokoonpanon hajoamaan kauan ennen muuttoa Amerikkaan.


title: Come Taste the Band

text: Tommy Bolin oli vuonna 1976 kysytty mies: luvassa oli yhteistyötä Glenn Hughesin ja muidenkin kanssa.Ekblad / Heino, s. 62–63. Hänen toinen sooloalbuminsa "Private Eyes" julkaistiin 1976, ja se sai positiivisen vastaanoton. Hän kuoli 25-vuotiaana 4. joulukuuta 1976 heroiinin yliannostukseen. David Coverdale teki kaksi soololevyä ja perusti myöhemmin suurta suosiota saavuttaneen hard rock -yhtye Whitesnaken. Glenn Hughes, Jon Lord ja Ian Paice tekivät yhteistyötä useiden muusikoiden ja yhtyeiden kanssa. Sekä Paice että Lord liittyivät myöhemmin Whitesnakeen.


title: Come Taste the Band

text: Yhtyeen hajoamisenkin jälkeen julkaistiin useita siihen liittyviä albumeja, joihin kuului niin singlekokoelmia, keikkataltiointeja kuin parhaiden kappaleiden ja ennen julkaisemattomien kappaleiden kokoelmatkin. Lisäksi entisten jäsenten yhtyeet pysyivät aktiivisina 1980-luvulle asti. Deep Purple teki comebackin 1984, jolloin kasattiin uudestaan sen kakkoskokoonpano (MK II).


title: Come Taste the Band

text:
Itse "Come Taste the Band" -albumin lisäksi Mark IV:n ajoilta on julkaistu monia muitakin äänityksiä:Albumin kiertueelta on saatavana useita konserttitaltiointeja. "Last Concert in Japan" oli pitkään näistä ainoa, mutta 1990- ja 2000-luvulla on julkaistu runsaasti arkistomateriaalia sisältäviä livealbumeja:Kiertueelta on julkaistu myös useita bootlegejä. Saatavilla on esimerkiksi Mark IV:n kaikkein viimeinen konsertti Liverpoolissa.
Kaikki kappaleet ovat uudelleen masteroituja


title: Come Taste the Band

text: Kaikki kappaleet ovat Kevin Shirleyn uudelleen miksaamia


title: Hyōhō niten ichi -ryū

text: Hyōhō Niten Ichi-ryūn harjoittelu perustuu muotoihin joita harjoitellaan lähinnä parin kanssa. Vaikka koulu on tunnettu nimenomaan kahden miekan tekniikoistaan, ne muodostavat vain pienen osan sen koko sisällöstä. Nykyään harjoiteltaviin tekniikoihin kuuluvat seuraavat sarjat:


title: Hyōhō niten ichi -ryū

text: Lisäksi koulun opetukseen kuuluu myös jujutsua.


title: Hyōhō niten ichi -ryū

text: Koulun päämiehen virka ei ole automaattisesti suvussa periytyvä, vaan päämies valitsee seuraajakseen aina sopivimman oppilaan. Seuraavalle päämiehelle luovutetaan aina käärö johon on listattu koulun tekniikat ja oikea lähestymistapa niihin, sekä Musashin itsensä tekemä puumiekka ("Jisso Enman no Bokutō") jota hän käytti harjoittelussa sekä kävelykeppinä myöhempinä vuosinaan.


title: Hyōhō niten ichi -ryū

text: Hyōhō Niten Ichi-ryūn päämiehet:


title: Mikko Ampuja

text: Mikko Ampuja (25. lokakuuta 1882 Viipuri – 15. syyskuuta 1947 Moskova) oli suomalainen vasemmistolainen poliitikko ja kansanedustaja.


title: Mikko Ampuja

text: Vain kiertokoulun käynyt Ampuja toimi eri ammateissa, paimenena, renkinä, sepän oppilaana Virolahdella ja seppänä Viipurissa. Vuonna 1903 Ampuja siirtyi Helsinkiin ja työskenteli siellä seppänä ja viilaajana vuoteen 1919 saakka, jolloin hänestä tuli kansanedustaja.


title: Mikko Ampuja

text: Ampuja oli SDP:n kansanedustaja vuosina 1919–1940. Hän edusti puolueen vasenta laitaa ja alkoi 1930-luvun lopulla lähentyä ajattelussaan Hella Wuolijokea, Mauri Ryömää ja Cay Sundströmiä. Ampuja erotettiin syksyllä 1940 SDP:n eduskuntaryhmästä ja hän liittyi em. erotettujen henkilöiden muodostamaan Sosialistiseen eduskuntaryhmään (ns. kuutoset). Jatkosodan aikana Ampuja oli muiden kuutosten tavoin poliittisista syistä vangittuna eli ns. turvasäilössä. Hänet tuomittiin kahdeksi vuodeksi kuritushuoneeseen valtiopetoksen valmistelusta KKO:n päätöksellä 2. syyskuuta 1942. Hän vapautui jatkosodan jälkeen ja sai takaisin edustajan toimensa.


title: Mikko Ampuja

text: Ampuja kuului loppuvuodesta 1944 perustettuun Suomen Kansan Demokraattiseen Liittoon, mutta hän jäi ainoana kuutosena valitsematta eduskuntaan maaliskuun 1945 vaaleissa. Hän oli 1946 lyhyen aikaa SKDL:n varapuheenjohtajana.


title: Mikko Ampuja

text: Ampuja rakennutti 1920-luvun puolivälissä itselleen talon Helsingin Puistolaan osoitteeseen Sepeteuksentie 16. Hän testamenttasi talon työläiskirjailijoiden asuntolaksi, jona se toimi vuosikymmenet. Hänen tuhkauurnansa on haudattu sen pihalle.


title: Kiovan kana

text: Kiovan kana on ruokalaji, joka valmistetaan avaamalla kananrintafile veitsellä ohueksi fileeksi ja taittamalla se kylmän voitäytteen ympärille. Tämän jälkeen rulla paneroidaan ja uppopaistetaan öljyssä. Leikkeen sisällä oleva voitäyte vaihtelee, ja se saattaa sisältää muun muassa yrtti- tai valkosipulivoita. Ukrainassa leike tarjoillaan usein tuoreiden herneiden ja siivutettujen perunoiden kera.


title: Kiovan kana

text: Kiovan kanan valmistusmenetelmä ei ole alun perin ukrainalainen, vaikka ruokalaji onkin nimetty Ukrainan pääkaupungin mukaan. Kiovan kana kehitettiin Neuvostoliitossa 1950-luvulla, kun Moskovassa avattiin uusi Hotelli Ukraina. Itse reseptin alkuperä ajoittuu kuitenkin jo 1900-luvun alkupuolen Pietariin.


title: Juan Antonio Samaranch

text: Juan Antonio Samaranch Torelló, Samaranchin 1. markiisi, (17. heinäkuuta 1920 Barcelona, Barcelonan maakunta, Espanja – 21. huhtikuuta 2010 Barcelona, Espanja) oli espanjalainen poliitikko ja urheiluvaikuttaja sekä Kansainvälisen olympiakomitean (KOK) puheenjohtaja (1980–2001).


title: Juan Antonio Samaranch

text: Samaranch syntyi rikkaaseen perheeseen ja opiskeli kauppatieteitä IESE-kauppakorkeakoulussa. Hän toimi Espanjan joukkueenjohtajana ("Chef de Mission") useissa olympialaisissa kunnes Francisco Franco nimitti hänet Espanjan urheiluministeriksi vuonna 1966. Samalla hänestä tuli Espanjan olympiakomitean puheenjohtaja ja KOK:n jäsen. Hän toimi KOK:n varapuheenjohtajana vuosina 1974–1978 ja Espanjan Neuvostoliiton ja Mongolian suurlähettiläänä vuosina 1977–1980.


title: Juan Antonio Samaranch

text: Vuoden 1980 kesäolympialaisten jälkeen KOK:n puheenjohtaja Michael Morris erosi tehtävästään ja Samaranch valittiin hänen seuraajakseen. KOK-jäsenet antoivat Samaranchille 44 ääntä, eli hän saavutti heti ensimmäisellä kierroksella enemmistön ja tuli valituksi. Kilpailijoina olivat sveitsiläinen Marc Hodler, joka sai 21 ääntä, kanadalainen James Worrall seitsemällä äänellä ja länsisaksalainen Willi Daume viidellä äänellä. Uuden-Seelannin Lance Cross vetäytyi kisasta juuri ennen äänestystä.


title: Juan Antonio Samaranch

text: Puheenjohtajakautensa aikana Samaranch tervehdytti olympialaisten taloudellisen aseman tekemällä suuria televisio- ja sponsorisopimuksia. Vaikka itäblokki boikotoi vielä vuoden 1984 kesäolympialaisia, kasvoi KOK:n jäsenmaiden ja osanottajamaiden määrä kaikissa olympialaisissa Samaranchin kaudella. Vuonna 1991 kuningas Juan Carlos myönsi Samaranchille markiisin ("Marqués de Samaranch") arvonimen kiitoksena tämän tekemästä työstä urheilun ja olympialiikkeen puolesta. Olympialaisten parantunut taloudellinen tilanne johti myös syytöksiin ylikaupallistumisesta ja korruptiosta. 1990-luvun lopussa useita KOK:n jäseniä erotettiin, kun selvisi näiden vastaanottaneen lahjuksia, mutta Samaranchia kohtaan esitetyt syytteet kumottiin. Samaranch luopui tehtävästään vuonna 2001 ja hänen seuraajakseen nimitettiin belgialainen Jacques Rogge. Samaranchista tuli samalla KOK:n elinikäinen kunniapuheenjohtaja. Samaranch kuoli 21. huhtikuuta 2010 Barcelonassa sydämen vajaatoimintaan.


title: Juan Antonio Samaranch

text: Samaranch oli naimisissa María Teresa Salisachs Rowen (26. joulukuuta 1931 – 16. syyskuuta 2000) kanssa vuodesta 1955. Pari sai kaksi lasta, Juan Antonio ja María Teresa. Poika Juan Antonio Samaranch junior on ollut KOK:n jäsen vuodesta 2001.


title: Tuote-esittely

text: Tuote-esittelyllä tarkoitetaan ihmisen tekemää jonkin tuotteen kaupallista tarjoamista. Usein tuote-esittelijöitä käy esimerkiksi kaupoissa, messuilla, lentokentillä tai myös muissa julkisissa tiloissa.


title: Tuote-esittely

text: Tuote-esittelyn osapuolet ovat ensi sijassa työtä tekevä ihminen ja asiakas, joka voi olla kuluttaja tai ammattilaisasiakas. Osapuolina välillisesti ovat myös esittelypaikka (tilan haltija), tuotteen tai tuotemerkin omistaja ja usein myös tuote-esittelijän eli promoottorin työnantaja, joka ei välttämättä ole sama kuin tuotemerkin omistaja.


title: Tuote-esittely

text: Usein promootion tuotetta saa maistaa tai kokeilla ilmaiseksi ja olennaisena osana tuote-esittelyyn kuuluu usein myös jokin tarjous. Tarjouksia ja kylkiäisiä koskevat normaalit markkinoinnin säännöt ja lait. Tuote-esittelyssä pätevät normaalit kaupan säännöt ja täten pääsääntöisesti asiakas ostaa tuotteen kuten kaupasta, eikä postimyynnin ja etämyynnin palautusoikeutta ole.


title: Tuote-esittely

text: Tuote-esittely voi olla puhdasta PR:ää, jossa tuote vain halutaan tuoda asiakkaan tietoon tai useammin on kuitenkin kyseessä myyntiin tähtäävä työ. Promootiot järjestetään useimmiten uuden tuotteen lanseerauksen yhteydessä tai tuotteen elinkaaren myöhäisemmässä vaiheessa, jossa tuotteen menekkiä jostain syystä halutaan kasvattaa tai vaikkapa kun tuotteelle on tehty jokin uudistus. Nykyään on tyypillistä myös uusien tuoteperheen jäsenten (ns. "line extension") lanseeraaminen promootion avulla.


title: Chrisye

text: Chrismansyah "Chrisye" Rahadi (16. syyskuuta 1949 – 30. maaliskuuta 2007) oli indonesialainen poplaulaja ja näyttelijä.


title: Chrisye

text: Chrisye aloitti uransa basistina yhtyeessä Gipsy ja julkaisi yhteensä 28 albumia.


title: Chrisye

text: Chrisyelle myönnettiin BASF Legend -palkinto vuonna 1995. Laulaja menehtyi maaliskuussa 2007 keuhkosyöpään kotonaan Etelä-Jakartassa.


title: Thomas Kent

text: Thomas Kent (, 1865 – 9. toukokuuta 1916) oli irlantilainen nationalisti, joka teloitettiin syytettynä osallisuudesta kahakkaan Royal Irish Constabularya (RIC) vastaan pääsiäiskapinan yhteydessä 22. huhtikuuta 1916.


title: Thomas Kent

text: Kent oli kotoisin merkittävästä nationalistiperheestä Castlelyonsista, Corkin kreivikunnasta. Perhe oli valmistautunut ottamaan osaa pääsiäiskapinaan, mutta kun liikekannallepano peruttiin, perhe päätti jättäytyä pois. Pääsiäiskapina kuitenkin eteni ja RIC määrättiin pidättämään tunnettuja nationalisteja ympäri maan, mm. Irlannin vapaaehtoisjoukkojen, Sinn Féinin ja IRB:n riveistä. Kun Kentin asunto Bawnard Housella ratsattiin, RIC kohtasi vastarintaa Thomasin ja tämän veljien Richardin, Davidin ja Williamin taholta. Tunteja kestäneen tulitaistelujen aikana RIC:n upseeri sai surmansa ja David haavoittui vakavasti. Kun Kentit vihdoin pakotettiin antautumaan, Richard yritti vielä paeta, mutta epäonnistui haavoittuen kuolettavasti.


title: Thomas Kent

text: Thomas ja William joutuivat oikeuteen. William vapautettiin syytteistä, mutta Thomakselle langetettiin kuolemantuomio, joka täytäntöönpantiin ampumalla tämä 9. toukokuuta 1916. Lukuun ottamatta Roger Casementin erikoista tapausta Thomas Kent oli ainoa henkilö, joka teloitettiin Dublinin ulkopuolella pääsiäisviikon tapahtumien johdosta.


title: Thomas Kent

text: Myöhemmin Corkin päärautatieasema nimettiin Kent Stationiksi Kentin mukaan.


title: Auringonkukkia

text: Auringonkukkia on hollantilaisen taiteilija Vincent van Goghin maalaamien yhdentoista auringonkukkia kuvaavan taulun nimi. Sarjaan kuuluu neljä Pariisissa vuonna 1887 maalattua sekä seitsemän Ranskan Arlesissa vuosina 1888–1889 maalattua teosta.


title: Auringonkukkia

text: Maalauksista yksi tuhoutui toisessa maailmansodassa, yksi on yhdysvaltalaisessa yksityiskokoelmassa ja loput sijaitsevat eurooppalaisissa ja yhdysvaltalaisissa taidemusoissa.


title: Auringonkukkia

text: Auringonkukkataulut tulivat myös suuren yleisön tietoisuuteen, kun 30. maaliskuuta 1987 eräästä niistä maksettiin Lontoossa, Christien huutokaupassa, 39,9 miljoonaa yhdysvaltain dollaria.


title: Sean MacDiarmada

text: Seán MacDiarmada, tai Seán Mac Diarmada (), (28. helmikuuta 1883 Kiltyclogher, Leitrimin kreivikunta – 12. toukokuuta 1916 Dublin) oli yksi Irlannin pääsiäiskapinan johtajista.


title: Sean MacDiarmada

text: MacDiarmada syntyi Leitrimin Kiltyclogherissa, jossa hän kouluttautui Irish Christian Brothersissa. Vuonna 1908 hän muutti Dubliniin, ja jo siihen aikaan hänellä oli yhteyksiä useaan irlantilaiseen separatisti- ja kulttuuriliikkeeseen kuten Sinn Féiniin, IRB:hen ja Gaelic Leagueen. Hänet nimitettiin pian IRB:n korkeimpaan neuvostoon.


title: Sean MacDiarmada

text: Vuonna 1910 MacDiarmadasta tuli radikaalin sanomalehden "Irish Freedomin" johtaja. Hän oli myös yksi lehden perustajista. Muut perustajat olivat Bulmer Hobson ja Denis McCullough. MacDiarmadasta tuli siis kansallinen organisoija IRB:lle, ja veteraaninationalisti Tom Clarke otti hänet siipiensä suojaan. Vuosien varrella näistä kahdesta tuli lähes erottamattomat. Hieman myöhemmin MacDiarmada sairastui polioon ja joutui kävelemään kävelykepin kanssa.


title: Sean MacDiarmada

text: Marraskuussa vuonna 1913 MacDiarmada oli yksi Irlannin vapaaehtoisjoukkojen ("Irish Volunteers") pysyvistä jäsenistä ja pyrki uupumattomasti ajamaan järjestystä IRB:n valvonnan alaisuuteen. Toukokuussa 1915 MacDiarmada pidätettiin Tuamissa, Galwayn kreivikunnassa Defense of the Realm Actin nojalla hänen kritisoituaan brittiarmeijan värväystä. MacDiarmada kuitenkin vapautettiin syyskuussa, jolloin hän myös liittyi IRB:n salaiseen sotilaskomiteaan, joka suunnitteli pääsiäiskapinaa.


title: Sean MacDiarmada

text: MacDiarmada ja Clarke olivat suurimmassa vastuussa pääsiäiskapinasta, mutta raajarikkoisuutensa takia MacDiarmada otti pääasiassa osaa vain pieniin taisteluihin pääsiäisviikolla. Hän piti majaa kapinallisten päämajassa Dublinin pääpostitoimistossa (GPO). Kapinallisten antauduttua MacDiarmada pääsi pakenemaan teloitustaan piiloutumalla suureen vankien ruumiskasaan, mutta hänet kuitenkin tunnistettiin ja teloitettiin ampumalla 12. toukokuuta. Hän oli 33-vuotias. Brittiläinen upseeri Lee-Wilson, joka tunnisti ja määräsi tämän teloitettavaksi ennemmin kuin vangittavaksi, tapettiin myöhemmin Irlannin itsenäisyyssodan yhteydessä Corkissa Michael Collinsin käskystä.


title: Sean MacDiarmada

text: Dublinissa on MacDiarmatin mukaan nimetty katu Seán MacDermott Street. Sligossa on myös MacDiarmadan rautatieasema, ja Carrick-on-Shannonissa Gaelic Atheletic Associationin stadionin nimi on Páirc Seán MacDiarmada.


title: Lambarön

text: Lambarön on saari Tukholman kunnassa, Ruotsin pääkaupungissa. Se sijaitsee Hässelby-Vällingbyn kaupunginosa-alueella, Västerortissa eli Tukholman läntisessä osassa. Saari on pinta-alaltaan 0,24 neliökilometrin suuruinen. Vuonna 2005 saarella asui yhteensä 35 ihmistä.


title: Årsta holmar

text: Årsta holmar on kolmen saaren muodostama alue Tukholmassa, Ruotsin pääkaupungissa. Saaret sijaitsevat Årstavikenin lahdessa, Årstan kaupunginosassa, Södermalmin kaupunginosa-alueella. Saaret muodostivat oman kaupunginosansa vuosina 1926–1934.


title: Årsta holmar

text: Bergsholmen on saarista keskimmäinen. Se sijaitsee 208 metrin päässä Årstan rannasta, ja sen korkein kohta sijaitsee 19 metrin korkeudella. Saarta on myös kutsuttu nimellä "Tallholmen". Kooltaan Bergsholmen on 260 × 170 metriä.


title: Årsta holmar

text: Alholmen on saarista läntisin. Se sijaitsee 184 metrin päässä Södermalmista, ja 195 metrin päässä Årstan rannasta. Saaren korkein kohta kohoaa noin seitsemän metriä yli merenpinnan. Alholmenista on myös aikaisemmin käytetty nimiä "Ladholmen" ja "Gräsholmen". Kooltaan Alholmen on noin 260 × 170 metriä.


title: Årsta holmar

text: Lillholmen on Årsta holmarin saarista kaikista itäisin. Se sijaitsee 93 metrin päässä Södermalmista, ja sen korkein kohta yltää noin neljän metrin korkeuteen. Lillholmenista on myös aikaisemmin käytetty nimiä "Betesholmen", "Ängsholmen" ja "Lilla skäret". Saari on kooltaan noin 200 × 120 metriä.


title: Seán Heuston

text: Seán Heuston (21. helmikuuta 1891 – 8. toukokuuta 1916) oli irlantilainen Fianna Éireanniin kuulunut nationalistikapinallinen, joka otti osaa Irlannin itsenäisyyttä tavoitelleeseen pääsiäiskapinaan vuonna 1916. Noin kahdenkymmenen kapinallisen voimin Heuston piti Mendicity Institutionin asemaa Liffeyn varrella hallussaan kahden päivän ajan brittijoukkoja vastaan, kunnes joutui viimein antautumaan. Hänet teloitettiin ampumalla 8. toukokuuta Kilmainhamin vankilassa nuorimpana kuolemantuomion saaneena kapinallisena.


title: Seán Heuston

text: Dublinissa sijaitsee Seán Heustonin mukaan nimetty Heustonin rautatieasema, jossa hän oli työskennellyt liikennepäällikön toimistossa ennen kapinaa. Lähettyvillä on myös Seán Heustonin silta.


title: Cornelius Colbert

text: Cornelius Colbert (1888 – 8. toukokuuta 1916) oli irlantilainen Fianna Éireannin kapinallinen ja pioneeri. Hän syntyi Atheassa, Limerickin kreivikunnassa, mutta muutti pian perheensä kanssa Dubliniin. Vuonna 1913 hänestä tuli Irlannin vapaaehtoisjoukkojen ("Irish Volunteers") jäsen, ehkäpä jopa nuorin tilapäiskomiteassa. Conn liittyi myös IRB:hen. Patrick Pearse pyysi häntä tämän jälkeen St. Enda'siin harjoittelijaksi.


title: Cornelius Colbert

text: Vuonna 1916 Colbert otti osaa pääsiäiskapinaan. F-komppanian kapteenina neljännessä pataljoonassa komentaja Eamonn Ceanntin alaisuudessa Colbert oli vastuussa Watkinsin panimon puolustamisesta. Kun aluetta laajennettiin Colbertin komppania otti vastuun Jamesonin panimosta josta hänestä tuli komentaja. Pääsiäiskapinan romahdettua Colbert antautui muiden kapinallisten kansa, tämä tuomittiin kuolemaan ja teloitettiin ampumalla 8. toukokuuta.


title: Cornelius Colbert

text: Colbert oli syvästi uskonnollinen katolinen ja vastusti polttamista, juomista ja kiroilua kuten myös tanssimista paastoaikana. Colbertin mukaan nimetty Colbertin rautatieasema sijaitsee Limerickissä.


title: Michael Mallin

text: Michael Mallin (1874 Dublin – 8. toukokuuta 1916 Dublin) oli irlantilainen kapinallinen ja sosialisti, joka otti aktiivisen aseman pääsiäiskapinassa vuonna 1916.


title: Michael Mallin

text: Mallin oli Irlannin kansalaisarmeijan (ICA) johdossa arvojärjestyksessä toisena James Connollyn jälkeen. Pääsiäiskapinan aikana hän johti varuskuntaa St. Stephen's Greenillä Dublinissa yhdessä kreivitär Constance Markieviczin kanssa. Mallinia pidettiin yleisesti rohkeana ja pätevänä johtajana, vaikka hän ei miehittäessään St. Stephen's Greeniä valloittanutkaan ympäröiviä taloja.


title: Michael Mallin

text: Mallin antautui sunnuntaina 30. huhtikuuta 1916 Connollyn käskystä. Oikeudenkäynnissä Mallin tuomittiin kuolemaan osallisuudestaan kapinaan. Hänet teloitettiin ampumalla 8. toukokuuta.


title: Dixie Chicks

text: The Dixie Chicks on yhdysvaltalainen countrypop-trio. Se on parhaiten myynyt naisyhtye, joka kesäkuuhun 2006 mennessä oli myynyt 30 miljoonaa albumia. Yhtyeen alkuperäiset jäsenet olivat Emily Robison, Martie Maguire, Laura Lynch ja Robin Lynn Macy. Yhtye jäi trioksi Macyn lähdettyä vuonna 1992. Laura Lynchin korvasi vuonna 1995 Natalie Maines.


title: Dixie Chicks

text: Yhtye perustettiin vuonna 1989 Dallasissa, Texasissa. Vuosien kamppailun ja henkilövaihdosten jälkeen Dixie Chicks saavutti 1990-luvun alussa suuren suosion country- ja poprintamalla. He julkaisivat sellaisia hittejä kuin "Wide Open Spaces", "Cowboy Take Me Away" ja "Long Time Gone". Jäsenet tulivat tunnetuksi vahvoista persoonistaan, musikaalisuudestaan, tyylitajustaan ja suorasanaisista poliittisista kommenteistaan.


title: Dixie Chicks

text: Kymmenen päivää ennen vuoden 2003 Irakin invaasiota, päävokalisti Maines kritisoi julkisesti Yhdysvaltain presidentti George W. Bushia. Tapaus aiheutti yleistä pahennusta sekä yleisökadon Dixie Chicksin keikoilla. Yhtye teki aiheesta dokumenttielokuvan nimeltä "Dixie Chicks: Shut Up and Sing" (2006), jossa seurattiin yhtyeen elämää kolmen vuoden ajan lausunnon jälkeen.


title: Dixie Chicks

text: Vuonna 2007 yhtye voitti 13 Grammy-palkintoa ja oli samalla myös ensimmäinen countryyn pohjautuva yhtye, jolla on Grammy-gaalan historiassa ollut kolme albumia ehdolla Vuoden albumiksi.


title: Nokia 6233

text: Nokia 6233 on Nokian 3G-puhelin, jonka erikoisuus on ruostumattomasta teräksestä valmistetut pinnat. Tämä lisää hieman puhelimen painoa. Puhelimen takaosan pinnoite on mattapintaista kumia. Sisäistä muistia on vain kuusi megatavua, mutta MicroSD-muistikortilla muistia voi lisätä kaksi gigatavua. Prosessorina on 237 MHz ARM9. Datasiirto on mahdollista 3G-verkossa nopeimmillaan 384 kbit/s.


title: Nokia 6233

text: Kahden megapikselin kameraa käytetään vaakasuuntaisesti ja puhelimen kyljessä on erillinen kamerankäyttöpainike. Kamerassa ei ole salamaa eikä linssinsuojusta. Puhelimessa on FM-radio Visual Radio -tuella sekä kaksi stereokaiutinta.


title: Nokia 6233

text: Puhelinmalli tuli myyntiin kesällä 2006 noin 350 euron hintaan.


title: Joan Osborne

text: Joan Elizabeth Osborne (s. 8. heinäkuuta 1962 Anchorage, Kentucky) on yhdysvaltalainen laulaja ja lauluntekijä, joka on parhaiten tunnettu hitistään "One of Us".


title: Joan Osborne

text: 1980-luvun lopulla Osborne muutti New Yorkiin, jonne hän perusti oman levy-yhtiön nimeltä Womanly Hips julkaistakseen itsenäisesti muutamia levytyksiä. Siirryttyään Mercury Recordsille hän julkaisi albumin "Relish" (1995), jolta julkaistiin hittisingle "One of Us". Kappale oli tyyliltään kristillistä poppia, kun taas muut albumin kappaleet olivat enemmän countrya, bluesia ja folkkia. Singlet "Right Hand Man" ja "St. Teresa" menestyivät vaatimattomasti verrattuna ensimmäiseen singleen. Osborne pääsi kuitenkin Grammy-gaalaan ehdolle kahteen sarjaan.


title: Joan Osborne

text: Kolmas pitkäsoitto "Righteous Love" julkaistiin vuonna 2000, ja se putosi soittolistoilta nopeasti. Vuonna 2002 Osborne keikkaili The Funk Brothersin kanssa ja julkaisi neljännen albuminsa "How Sweet It Is". Vuonna 2003 hän oli yhtyeineen kesäkiertueella Dixie Chicksin kanssa. Osborne toimi lisäksi vuoden verran The Dead -yhtyeen laulajana.


title: Joan Osborne

text: Vuosina 2005–2006 Osborne esiintyi useilla keikoilla Phil Lesh and Friendsin kanssa. Marraskuussa 2006 hän julkaisi albumin "Pretty Little Stranger". Hänen seuraava albuminsa "Breakfast in Bed" julkaistiin toukokuussa 2007.


title: David E. Singer

text: David E. Singer on yhdysvaltalainen pokeriammattilainen.


title: David E. Singer

text: Singer aloitti pokeriammattilaisuransa vuonna 1996. Tätä ennen työskenteli jonkin aikaa asianajajana voittoa tavoittelemattomassa ympäristöjärjestössä. Uransa alkuvuodet Singer pelasi pääosin seitsemän kortin avopokeria, mutta alkoi 2000-luvulla pelata myös no limit texas hold'em -turnauksia.


title: David E. Singer

text: Singerillä on World Series of Pokerista (WSOP) useita finaalipöytäsijoituksia. Ensimmäisen, toistaiseksi ainoan, rannekkeensa hän voitti vuonna 2008 1 500 dollarin pot limit hold'em -turnauksesta, jonka ykköspalkinto oli 214 131 dollaria. Hän on myös ollut kahdesti WSOP:ssa toinen ($ 1,000 Limit 7 Card Stud Hi/Lo vuonna 1983 ja $ 1,000 Seven-Card Razz vuonna 1984). Vuonna 2006 Singer oli 50 000 dollarin sisäänoston arvostetussa H.O.R.S.E.-turnauksessa kuudes ja ansaitsi 411 480 dollaria. Hän uusi H.O.R.S.E.-sijoituksensa seuraavana vuonna voittaen 337 440 dollaria. WSOP:n pääturnauksessa Singer on parhaimmillaan ollut yhdeksäs (vuonna 2003).


title: David E. Singer

text: World Poker Tourilla (WPT) Singer oli Pokerstars.com Caribbean Adventure -turnauksessa tammikuussa 2006 kolmas ansaiten 436 200 dollaria. Borgata Poker Openissa 2005 hän oli kuudes, palkintosumma oli 249 775 dollaria.


title: David E. Singer

text: Singerin voitti The Mirage Poker Showdownin $ 7,500 Heads Up No Limit Hold'em -turnauksen ykköstilan toukokuussa 2006. Singer voitti lopun kaksinpelissä Eli Elezran ja ansaitsi 232 800 dollaria. Uransa toistaiseksi arvoimman voiton hän otti Caesars Palace Classicin 9800 dollarin pääturnauksessa lokakuussa 2007, jonka ykköstilasta hän ansaitsi miljoona dollaria. Joulukuussa 2007 hän oli toinen 2007 Vegas Open - NPL:n pääturnauksessa.


title: David E. Singer

text: David Singer edustaa Full Tilt Poker -nettipokerihuonetta. Kesäkuussa 2008 hänen pokeriuransa turnausansiot ylittivät 4,0 miljoonaa dollaria.


title: Gamla Enskede

text: Gamla Enskede on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella ("Söderort"), ja kuuluu Enskede-Årsta-Vantörin kaupunginosa-alueeseen. Kaupunginosaa rajaavat Johanneshovin, Hammarbyhöjdenin, Kärrtorpin, Enskededalenin, Skarpnäcks Gårdin, Gubbängenin, Tallkrogenin, Svedmyran, Sturebyn, Enskedefältetin ja Enskede Gårdin kaupunginosat. Gamla Enskede on maa-alaltaan 2,96 neliökilometrin suuruinen, ja siellä asuu noin 10 000 ihmistä.


title: Timo Torikka

text: Timo Veikko Torikka (s. 1. helmikuuta 1958 Kerava) on suomalainen näyttelijä.


title: Timo Torikka

text: Torikka pääsi toisella yrittämällä Teatterikorkeakouluun. Hän opiskeli näyttelijäntyötä vuosina 1978–1982 valmistuen teatteritaiteen maisteriksi. Vuosina 1986–1989 hän opiskeli Elokuvataiteen laitoksella elokuvaohjaamista ja -leikkaamista, mutta ei ikinä valmistunut koulusta.


title: Timo Torikka

text: Suomen lisäksi Torikka puhuu ruotsia, englantia, saksaa ja ranskaa. Hän näytteli ranskankielentaitoista poliisia kahdessa Suomessa kuvatussa Komisario Maigret -televisioelokuvassa. Lisäksi hän on puhunut muutamissa ranskan kielen opetusvideoissa.


title: Timo Torikka

text: Torikka ohjasi ja käsikirjoitti yhdeksänosaisen "Hobitit"-televisiosarjan vuonna 1993. Se esitettiin Yle TV1 -kanavalla.


title: Timo Torikka

text: Vuosina 2005–2007 Torikka näytteli myös Ranskassa, jossa hän esiintyi pääroolissa Pantathéàtren näytelmässä "Plus loin que loin". Näytelmää on esitetty muun muassa Pariisissa, Saint-Étiennessä, Caenissa, Dijonissa ja Cherbourgissa. Hänet kiinnitettiin ranskalaiseen produktioon myös syksyllä 2008, kun hän sai yhden päärooleista Philippe Ducros’n näytelmässä "L’Affiche". Näytelmän ensi-ilta oli 1. maaliskuuta 2009 Caenissa.


title: Timo Torikka

text: Torikka toimi Teatterikorkeakoulun lehtorina vuosina 1991–1994. Lisäksi hän on vetänyt monia näyttelijäntyönkursseja eri oppilaitoksissa.


title: Timo Torikka

text: Torikka on esiintynyt myös äänirooleissa. Näistä tunnetuin on Nuuskamuikkunen piirrossarjassa "Muumilaakson tarinoita". Lisäksi hän esitti sarjassa myös Taikuria, Juksua, Muhvelia ja monia muita sivuhahmoja. Nuuskamuikkusen roolissa häntä on kuultu myös Muumit ja Taikurin hattu -videopelissä. Torikka on dubannut myös "Olipa kerran keksijät" -sarjassa sekä elokuvassa "Kung Fu Panda 2". Lisäksi hän on lukenut äänikirjoja.


title: Timo Torikka

text: Timo Torikka asuu nykyään Espoossa.


title: Erkki Vala

text: Erkki August Valdemar Vala (vuoteen 1928 Erik Wadenström; 17. joulukuuta 1902 Porvoo – 14. helmikuuta 1991 Helsinki) oli suomalainen toimittaja, kustantaja, kriitikko ja kirjailija.


title: Erkki Vala

text: Erkki Vala pääsi ylioppilaaksi 1924. Hän toimi Nuoren Voiman Liitossa ja Tulenkantajissa, työskenteli WSOY:n kustannusvirkailijana 1924–1928 ja sitten toimittajana "Tulenkantajat"-lehdessä 1928–1930 ja "Yleisradio"-lehdessä 1931–1932. Hän perusti uuden "Tulenkantajat-lehden" 1932 ja oli sen päätoimittajana vuoteen 1939 saakka. Nimen uuskäyttö herätti aikalaisissa pahennusta.


title: Erkki Vala

text: Vala arvosteli Tulenkantajat-lehdessä fasismia ja suomalaisia fasisteja ja otti kriittisesti kantaa muihinkin yhteiskunnan ongelmiin, kuten kuolemanrangaistukseen ja vuonna 1935 voimaan tulleeseen sterilointilakiin. Suomeen Saksasta saapuviin juutalaisiin Vala otti kantaa puolustamalla heidän auttamistaan aikana jolloin suhtautuminen oli nuivaa. Hän puolusti sananvapautta, ihmisoikeuksia ja demokratiaa. Ainur Elmgrenillä on tekeillä Valan elämäkerta, ja hän on piirtänyt Vala-aiheisen sarjakuvan.


title: Erkki Vala

text: Vuosina 1935–1941 Vala johti Kirjailijain kustannusliikettä, joka julkaisi monien virallisessa epäsuosiossa olleiden kirjailijoiden teoksia, kuten Pentti Haanpään. Vuonna 1935 Vala ja Haanpää saivat 1 200 markan sakot jälkimmäisessä "Tulenkantajat"-lehdessä 1933–1934 julkaistuista Haanpään kirjoituksista ”Pulamiehet puhelevat” ja ”Pulamiehet lähtevät liikkeelle”, jotka käsittelivät Nivalan konikapinaa, koska niiden vuoropuheluissa oli ”Raamatusta lainaamalla ja halventavaa esitystapaa käyttäen levitetty lausumia, jotka olivat omiansa halventamaan julkista viranomaista ja laillista yhteiskuntajärjestystä”.


title: Erkki Vala

text: Vuonna 1935 Vala julkaisi lehdessä otteita Jaroslav Hašekin romaanista Kunnon sotamies Švejkin seikkailut maailmansodassa, ja hänet tuomittiin sakkoihin uskonnollisten arvojen rienaamisesta. Seuraavana vuonna Vala joutui kuukaudeksi vankeuteen Katajanokalle Helsingin lääninvankilaan julkaistuaan otteita eurooppalaisten lehtien kirjoituksista, joissa käsiteltiin Toivo Antikaisen oikeusjuttua. Vala oli Ihmisoikeuksien liiton johtokunnan jäsen 1936–1939 ja liiton puheenjohtaja 1950–1951.


title: Erkki Vala

text: Vala toimi sotavuosina 1940–1945 vapaana kirjailijana ja toimittajana. Jatkosodan alettua Vala siirtyi Ruotsiin, jossa hänet pidätettiin 1942 epäiltynä Suomea koskevien tietojen luovuttamisesta liittoutuneille.


title: Erkki Vala

text: Sotien jälkeen Vala toimi Yleisradion esitelmä- ja selostusosaston päällikkönä 1945–1949 ja vuodesta 1949 alkaen vapaana toimittajana. Hän oli vuodesta 1951 "Turun Sanomien" ja "Suomen Sosialidemokraatin" vakinainen avustaja.


title: Erkki Vala

text: Erkki Valan vanhemmat olivat metsänhoitaja Robert Waldemar Wadenström (1873–1911) ja Alexandra Fredrika (o.s. Mäki). Hänen vanhempi sisarensa oli runoilija Katri Vala (Wadenström). Veli Niilo Wadenström (1905–1945) suomensi kolme teosta, joista yhden julkaisi Erkki Valan johtama Kirjailijain kustannusliike. Valan setä oli päätoimittaja Hjalmar Wadenström.


title: Erkki Vala

text: Valan isoisä oli maineikas porvoolainen kanttori August Emanuel Wadenström (s. 1839), jonka mukaan on nimetty Pappilanmäen kaupunginosan Wadenströminkuja.


title: Erkki Vala

text: Erkki Vala oli naimisissa 1929–1930 laulajatar Ursula Thesleffin (k. 1930) kanssa, 1931–1939 laulajatar Maila Järvisen kanssa (liitto päättyi avioeroon) ja vuodesta 1944 Helny Anna Constance Wallinin kanssa. Erkki Valan poika oli matemaatikko Klaus Vala (1930–2000).


title: Lehdistökortti

text: Lehdistökortti on toimittajan tai yleensä tiedotusvälineissä työskentelevän henkilön kortti, jonka tarkoitus on osoittaa, että kortin haltija työskentelee tiedotusvälineessä ja näin helpottaa hänen toimitustyötään. Lehdistökorttia näyttämällä toimittaja pääsee sisään moniin yleisötapahtumiin tai vaikkapa viranomaisten eristämälle onnettomuuspaikalle (ellei tätä painavasta syystä estetä).


title: Lehdistökortti

text: Suomessa yleisin lehdistökortti on Suomen journalistiliiton (SJL) jäsenilleen myöntämä lehdistökortti. Tiedotusvälineillä on myös omia lehdistökortteja.


title: Lehdistökortti

text: SJL:n lehdistökortissa on haltijan valokuva, joka on painettu korttiin. Kortin kääntöpuolella on suomeksi, ruotsiksi ja englanniksi teksti: "Tämän kortin haltija on Suomen Journalistiliiton jäsen. SJL on Kansainvälisen journalistiliiton (IFJ) jäsen."


title: Lehdistökortti

text:
Kortissa on myös tilaa merkinnälle suoritetusta ammattiliiton jäsenmaksusta. Hyvin kauan käytettiin niin sanottua maksumerkkiä eli postimerkin kaltaista noin 2 × 2 cm kokoista hammastetuin reunoin varustettua liimamerkkiä, johon oli painettu ajanjakso jota se koski. Tällaisen merkin saattoi poistaa uuden tieltä, eikä kortti täyttynyt nopeasti kuten leimasinta käytettäessä. Nykyisin voimassaolomerkintänä käytetään vuositarraa.
Kortit uudistuvat vuonna 2013. Uusissa korteissa ei enää ole valokuvia, ja ne ovat voimassa kaksi vuotta.


title: Éamonn Ceannt

text: Éamonn Ceannt (oik. Edward Thomas Kent, 21. syyskuuta 1881 − 8. toukokuuta 1916) oli irlantilainen nationalisti ja kapinallinen.


title: Éamonn Ceannt

text: Ceannt syntyi Ballymoren Glenamaddyssä, Galwayn kreivikunnassa, kahdeksanneksi lapseksi. Ceanntin isä oli Royal Irish Constabularyn (RIC) jäsen. Hänen jäädessään eläkkeelle vuonna 1892 perhe muutti Dubliniin. Dublinissa nuori Edward kiinnostui Irlannin vapautusliikkeestä. Hän liittyi Gaelic Leagueen ottaen käyttöön iirinkielisen nimensä, Éamonn Ceanntin, ja opetteli soittamaan irlantilaista säkkipilliä (Uilleann Pipe). Hänestä tulikin loistava muusikko, ja hän esiintyi jopa paavi Pius X:lle. Työelämässä hän oli Dublin Corporationin kirjanpitäjä.


title: Éamonn Ceannt

text: Vuoden 1913 paikkeilla Ceannt liittyi Irlannin tasavaltalaisveljeskunta IRB:hen ja oli myöhemmin yksi Irish Volunteers -järjestön perustajajäsenistä. Ceannt oli myös tärkeässä asemassa vuoden 1916 pääsiäiskapinan suunnittelussa: hän oli yksi sotilaskomitean alkuperäisjäsenistä ja yksi niistä seitsemästä, jotka allekirjoittivat pääsiäisjulistuksen. Hänestä tehtiin neljännen vapaaehtoispataljoonan komentaja, joka pääsiäiskapinan aikana piti hallussaan South Dublin Unionia ja Marrowbonen panimoa. Ceanntin osasto halusi jatkaa taistelua kapinan romahtamisen jälkeen, mutta antautui lopulta Patrick Pearsen käskystä.


title: Éamonn Ceannt

text: Ceanntia pidettiin Kilmainhamin vankilassa ennen teloitusta 8. toukokuuta 1916, jolloin hän oli 34-vuotias.


title: Michael O’Hanrahan

text: Michael O’'Hanrahan (17. huhtikuuta 1877 Newrose – 4. toukokuuta 1916 Dublin) oli irlantilainen nationalisti, joka oli keskeisessä asemassa Irlannin vuoden 1916 pääsiäiskapinassa.


title: Michael O’Hanrahan

text: O’Hanrahan oli kapinan aikana Dublinin kolmannen pataljoonan apulaiskomentaja Thomas MacDonaghin alaisuudessa. Pataljoona oli sijoitettu Jacob’sin keksitehtaalle, eikä juuri osallistunut taisteluihin pääsiäisviikon aikana, sillä brittiarmeija kiersi sen asemat. Kapinan kukistamisen jälkeen O’Hanrahan teloitettiin ampumalla 4. toukokuuta 1916.


title: Farahin maakunta

text: Farahin maakunta on yksi Afganistanin 34 maakunnasta. Se sijaitsee valtion länsiosassa, Iranin rajalla. Myös maakunnan pääkaupunki on nimeltään Farah. Farah on melko laaja ja harvaan asuttu maakunta, vuonna 2006 siellä oli noin 438 000 asukasta, valtaosa heistä pataaneja. Itäosissa elää myös merkittävä tadžikkivähemmistö.


title: Farahin maakunta

text: Farahin maakunnan läpi virtaa kaksi suurta jokea: Herat ja Farah.


title: Edward Daly

text: Edward "Ned" Daly (28. helmikuuta 1891 – 4. toukokuuta 1916) oli Dublinin ensimmäisen pataljoonan komentaja pääsiäiskapinan aikana 1916. Hän oli yksi nuorimmista siinä asemassa olleista, samoin teloitettavista. Daly syntyi Limerickissä ja oli Kathleen Clarkin, Tom Clarkin vaimon, nuorempi veli. Dalyn setä oli John Daly, vannoutunut feeniläinen, joka oli ottanut osaa kapinaan 1867.


title: Edward Daly

text: Dalyn pataljoona miehitti Four Courtin aluetta Dublinin keskustan länsi- ja pohjoisosissa ja näki sieltä käsin pääsiäiskapinan kiivaimmat taistelut.


title: Edward Daly

text: Daly antautui pataljoonansa kanssa 29. huhtikuuta. Oikeudenkäynnissä hän puolustautui sillä, että oli vain totellut käskyjä. Daly kuitenkin tuomittiin kuolemaan ja teloitettiin ampumalla 4. toukokuuta 1916 25-vuotiaana.


title: Edward Daly

text: Dalyn pataljoonan miehet pitivät Dalyä hyvänä johtajana. Myös brittiläiset upseerit, jotka pataljoona oli kaapannut, olivat tätä mieltä.


title: Salvatore Riina

text: Salvatore "Totò" Riina (16. marraskuuta 1930 Corleone, Italia – 17. marraskuuta 2017 Parma, Italia) oli sisilialainen mafioso, joka toimi Cosa Nostran ja sen neuvoston johtajana vuosina 1982–1993. Ennen tätä hän johti Corleonesin ("corleonelaiset") mafiaperhettä.


title: Salvatore Riina

text: Lisänimillä "La Bestia" ("Peto", "Elukka"), "Totò û curtu" (sisil.) ("Lyhyt-Toto") ja "La Belva" (ital.) ("Peto") tunnettua Riinaa pidetään koko maailman italialaisen mafian yhtenä verisimpänä johtajana, "capona". Omakätisesti hänen arvellaan surmanneen 40 henkilöä, mutta hänen määräämänsä murhat lasketaan sadoissa.


title: Salvatore Riina

text: Riina oli ensimmäinen Cosa Nostran johtaja, joka hyökkäsi avoimesti ja rajusti Italian valtiota ja sen järjestelmää vastaan. Hän toteutti muun muassa mafian vastaisten syyttäjien Giovanni Falconen ja Paolo Borsellinon sekä Sisilian prefektin, kenraali Carlo Alberto dalla Chiesan murhat.


title: Salvatore Riina

text: Pienen corleonelaisen perheen mafian huipulle nostanut Riina kävi 1980-luvulla ja 1990-luvun alussa verisen kamppailun sekä muita mafiosoja että viranomaisia vastaan. Rikollisuransa aikana hänen on uskottu murhanneen noin 40 ihmistä itse ja murhauttaneen tuhatkunta ihmistä. Tunnetuimpiin Riinan murhauttamiin henkilöihin kuuluvat Punaiset prikaatit kukistanut karabinieerikenraali Carlo Alberto dalla Chiesa 1982 sekä mafiaa tutkineet tuomarit Giovanni Falcone ja Paolo Borsellino vuonna 1992. Murhattuihin mafiosoihin kuului muun muassa vaikutusvaltainen päällikkö Stefano Bontade sekä Salvatore Inzerillo.


title: Salvatore Riina

text: Riina pidätettiin Palermossa 15. tammikuuta 1993. Hänet tuomittiin samana vuonna 1993 elinkautiseen yli sadasta murhasta. Riinalta takavarikoitiin yli sata miljoonaa dollaria, jotka lienevät kuitenkin vain pieni osa hänen koko omaisuudestaan. Cosa Nostran seuraava päälliköiden päällikkö oli Riinan ystävä Bernardo Provenzano, joka pidätettiin 2006.


title: Salvatore Riina

text: Salvatore Riinasta on tehty kuusiosainen minisarja nimeltä "Corleone" ("Il capo dei capi"). Suomessa sarjan on esittänyt MTV3 12-osaisena.


title: Salvatore Riina

text: Riinan puoliso oli mafiaperheen tytär opettaja Antonietta Bagarella, ja heillä on neljä lasta. Yksi lapsi oli tuomittu neljästä murhasta vankilaan.


title: Salvatore Riina

text: Riina kuoli vankilasairaalassa syöpään marraskuussa 2017.


title: Pamela Dean

text: Pamela Dean Dyer-Bennet, taiteilijanimeltään Pamela Dean, (s. 18. tammikuuta 1953) on yhdysvaltalainen kirjailija, joka on tunnettu erityisesti fantasiakirjoistaan. Deanin tunnetuimmat teokset lienevät "Tam Lin" vuodelta 1991 ja "The Secret Country" -trilogia vuosilta 1985, 1986 ja 1989.


title: Pamela Dean

text: Dean kuului aikanaan Minneapolisin The Scribblies -kirjailijaryhmään, joka kirjoitti yhdessä teoskokoelmaa nimeltä "Liavek". Hän on kuuluu lisäksi joukkoon fantasiakirjailijoita, jotka arvostavat 1800-luvun kerrontatyyliä ja viittaavat itseensä leikillisesti nimellä "Pre-Joycean Fellowship" (vapaasti suomennettuna ”Joycea edeltänyt seura”).


title: Pamela Dean

text: Dean on kirjoittanut yhteensä kuusi pitkää romaania ja useita novelleja. Hänen novellejaan on julkaistu muun muassa "Liavek"-kokoelmissa. Deanin teoksia ei ole julkaistu suomeksi.


title: Street Lethal

text: Street Lethal on yhdysvaltalaisen heavy metal-yhtye Racer X:n vuonna 1986 julkaistu debyyttialbumi.


title: Mount Rainierin kansallispuisto

text: Mount Rainierin kansallispuisto () on 2. maaliskuuta vuonna 1899 perustettu kansallispuisto, joka sijaitsee Yhdysvalloissa Washingtonin osavaltion kaakkoisosassa Piercen piirikunnassa. Puisto oli perustamisaikanaan Yhdysvaltain viides kansallispuisto. Se on alaltaan noin 954 km², ja sitä hallinnoi maan muiden kansallispuistojen tapaan National Park Service. Kansallispuiston tunnetuin nähtävyys on keskellä puistoa oleva kerrostulivuori Mount Rainier, jolta puisto myös saa nimensä. Kaskadeihin kuuluvalla vuorella on laelta säteittäisesti lähteviä jäätiköitä sekä alempana vuoristoniittyjä ja tiheitä havumetsiä.


title: Uinnin maailmanmestaruuskilpailut 2003

text: Uinnin pitkän radan maailmanmestaruuskilpailut järjestettiin vuonna 2003 kymmenennen kerran. Kilpailut käytiin Espanjan Barcelonassa 12.–27. heinäkuuta. Kilpailujen järjestäjänä toimi kansainvälinen uimaliitto FINA. Kilpailulajeina olivat uinti, avovesiuinti, uimahypyt, taitouinti ja vesipallo. Kilpailupaikkoina toimivat "Palau Sant Jordi", "Piscines Bernat Picornell", "Piscina Municipal de Montjuïc", "Club de Natación de Barcelona" ja Barcelonan uimarantojen ja vanhan sataman alue, jossa käytiin avovesiuinnit.


title: Uinnin maailmanmestaruuskilpailut 2003

text: Isäntämaa


title: Mount Rainier

text: Mount Rainier on Yhdysvaltojen Washingtonin osavaltiossa ja Mount Rainierin kansallispuistossa sijaitseva kerrostulivuori. Se kuuluu Kaskadeihin ja on kyseisen vuoriston korkein huippu 4 392 metrillään. Mount Rainier on viimeksi purkautunut vuonna 1854, ja nykyään sen rinteitä peittää useampi suuri jäätikkö. Tulivuoren lämpö pitää sen kraatterin lähistön melko vapaana lumesta ja jäästä. Vuoren lämpö on lisäksi kovertanut jääluolia sen jäätiköihin.


title: Virenoja

text: Virenoja on Orimattilan kylä. Se sijaitsee tietä pitkin kuusi kilometriä Orimattilan kirkonkylän pohjoispuolella ja Pennalan eteläpuolella, noin 17 kilometriä Lahdesta etelään. Kylän asukasluku on noin 500 henkeä. Vielä 1990-luvulla kylällä oli Siwa ja posti, mutta nykyään lähimmät palvelut löytyvät Orimattilasta. Virenojalla on yksi koulu, Virenojan ala-aste, jossa on noin 70 oppilasta.


title: Virenoja

text: Virenojan Myllykulmalla on tehty Pohjois-Karjalan Enon ohella Suomen vanhimmat arkeologiset löydöt, ajoitukseltaan 9070-8670 eaa. (Takala 2004: 149).


title: Virenoja

text: Virenojalla toimi 1970-luvulle asti Virenojan tiilitehdas.


title: Massatuotanto

text: Massatuotanto on samanlaisten tai hyvin vähän vaihtelevien tuotteiden valmistamista suurissa määrissä. Sanan massatuotanto merkitys riippuu siitä, puhutaanko asiasta yhteiskuntatieteiden vai tekniikan näkökulmasta. Yhteiskuntatieteissä massatuotannon synonyymeinä käytetään myös termejä liukuhihnatuotanto tai sarjatuotanto.


title: Massatuotanto

text: Teollisen tuotannon etujen saavuttamiseksi halutaan valmistussarjojen koot mahdollisimman suuriksi, koska silloin tuotantotekniikkaa pystytään parhaiten tehostamaan, mikä nykyään tehdään pääasiassa automaation avulla. Tuotteiden eliniän lyhentyminen toisaalta vaikeuttaa automaation käyttöä ja tämän vuoksi lyhyen malli-iän tuotteiden loppukokoonpanoa ei ole pystytty automatisoimaan kannattavasti. Seurauksena on ollut tällaisten töiden, kuten vaatteiden ja kännyköiden valmistuksen siirtyminen maihin, joissa on alhaiset palkkakustannukset.


title: Massatuotanto

text: Liukuhihnatuotanto on käsite, joka syntyi 1900-luvun alkupuolella Henry Fordin perustamilla tehtailla, kun Ford Model T -autojen tuotantomäärien kasvattamiseksi korit siirrettiin tehtaan sisällä kulkemaan kuljettimella, joka siirsi niitä työpisteestä toiseen. Tuotannon logistiikka saatiin näin toimivammaksi. Samalla myös työntekijät pysyivät paikoillaan ja erikoistuivat tiettyihin tehtäviin, mikä paransi työn tuottavuutta. Tätä työn ositusta, jossa työntekijät suorittavat tuotteen parissa yksinkertaisia ja toistuvia toimenpiteitä kutsutaan taylorismiksi. Teollisen sarjatuotannon edellytyksenä on myös osien vaihtokelpoisuus, joka kehittyi 1800-luvun aikana valmistustekniikan ja mittausmenetelmien parantuessa. Teollisen tuotannon organisoitumisessa erikoistuminen on tuottanut tehokkuutta ja tätä on tukenut standardointi, jolloin eri valmistajienkin tuotteet ovat tulleet osin vaihtokelpoisiksi (esimerkiksi ruuvi) ja yhteensopiviksi (tietoliikenneprotokollat)


title: Massatuotanto

text: Tekniikan näkökulmasta massatuotanto on termi, jolla kuvataan tuotantosarjojen kokoa ja samalla se myös määrittää paljolti käytettäviä valmistusmenetelmiä:


title: Massatuotanto

text: Tuotantomäärien luokkarajat edellä ovat vain suuruusluokkia. Tuotteen monimutkaisuus vaikuttaa paljon määrin. Pienessäkin tehtaassa voidaan tehdä miljoona pullonkorkkia päivässä, mutta miljoonan auton, television tai kännykän valmistamiseen tarvitaan hyvin laaja toimittajaverkosta ja sille hiottu logistinen ohjaus.


title: Session 9

text: Session 9 on vuonna 2001 tehty psykologinen kauhutrilleri. Elokuvan on ohjannut Brad Anderson.


title: Session 9

text: Elokuva kertoo asbestisiivoojista, jotka menevät puhdistamaan vanhaa mielisairaalaa. Mutta mielisairaalalla on pimeä menneisyys, joka alkaa hiljalleen selvitä pahaa-aavistattomalle ryhmälle.


title: Altailaiset

text: Altailaiset (aikaisempi nimitys "oirootit", altaiksi алтай-кижи, "altai-kiži") ovat Venäjällä etupäässä Altain tasavallassa asuva turkkilaista altain kieltä puhuva kansa.


title: Altailaiset

text: Altailaiset asuvat Altain tasavallassa ja sen lähiseuduilla Altain aluepiirissä ja Kemerovon alueella. He jakautuvat pohjoisia ja eteläisiä altailaismurteita puhuviin ryhmiin. Vuoden 1989 väestönlaskennan mukaan Venäjällä oli 69 400 altalaista, joista 59 100 asui silloisella Vuoristo-Altain autonomisella alueella, 4 800 muualla Altain aluepiirissä ja 2 600 Kemerovon alueella. Kansallisuudeltaan altailaisista 85,1 % ilmoitti äidinkielekseen altain ja 14,8 % venäjän. Toisena kielenään venäjää puhui 65,6 %.


title: Altailaiset

text: Nykyään altailaisten alaryhmillä, pohjoismurteita puhuvilla kumandineilla, tšelkaneilla ja tubalareilla sekä etelämurteita puhuvilla telengiteillä ja teleuteilla on laissa tunnustettu Venäjän vähälukuisen alkuperäiskansan asema. Vuoden 2002 väestönlaskennassa rekisteröitiin 67 200 altalaista (altai-kižiä) ja 10 600 muiden ryhmien edustajaa. Altain kielen puhujia oli 65 500 ja muiden kielimuotojen puhujia 3 900 (telengitien äidinkieleksi katsottiin altai). 92,9 % altailaisista osaa venäjää.


title: Altailaiset

text: Altain tasavallan väestöstä eri altailaisryhmät muodostavat 33,5 % (30,1 % vuonna 1989). Kotitasavaltansa altailaisista 92,4 % puhuu venäjää, 89,2 % altain kieltä ja 3,0 % kazakkia.


title: Altailaiset

text: Kiinassa altalaisia on arviolta useampi tuhat. Kiinan puolella asuu kumandeja, tšelkaneja ja tubalareja, mutta heitä tai altailaisia ylipäätänsä ei tunnusteta omaksi etniseksi ryhmäkseen.


title: Altailaiset

text: Altailaisten esi-isiä ovat muinaisturkkilaiset uiguurit, kiptšakit, Jenisein kirgiisit ja oguusit. Altain kielen murre-erot heijastelevat eri ryhmien etnistä taustaa: etelämurteet kuuluvat turkkilaisten kielten kirgiisiläis-kiptšakkilaiseen alaryhmään, pohjoismurteet uiguurilais-oguusilaiseen. Pohjoisaltailaisiin on sulautunut samojedeja, kettejä sekä mahdollisesti myös ugreja, eteläaltailaisissa on havaittavissa mongolien vaikutusta.


title: Altailaiset

text: 1700-luvulta lähtien Altaille siirtyi venäläisiä uudisasukkaita, joiden vaikutuksesta huomattava osa paimentolaisuutta harjoittaneista altailaisista asettui pysyviin asutuksiin. 1750–1770-luvuilla ja varsinkin 1800-luvun lopussa altailaisia käännytettiin ortodokseiksi. 1900-luvun vaihteessa eteläaltailaisten keskuuteen levisi lamalaista buddhalaisuutta ja šamanismia yhdistänyt burhanismi. Siihen liittynyt kapinaliike kukistettiin vuonna 1904. Vuosina 1917–1918 syntyneet paikalliset hallintoelimet vaativat kansallista itsemäärämisoikeutta. Vuonna 1922 perustettiin Oiroottien autonominen alue, josta vuonna 1948 tuli Vuoristo-Altain autonominen alue ja vuonna 1992 Altain tasavalta.


title: Altailaiset

text: Perinteisiä elinkeinoja ovat paimentolaisuuteen perustunut karjanhoito, metsästys, kalastus, keräilytalous ja pohjoisessa myös maanviljely. Käsityöammateista vanhastaan kehittynyttä oli rautaesineiden valmistus. Nykyään tärkeimmällä sijalla on karjatalous. Yhteiskuntajärjestelmän perustana oli patriarkaalinen sukuyhteisö. Pohjoisaltailaiset asuivat tuohella ja kuorella katetuissa kodissa tai maahan upotetuissa hirsi- ja lautarakennuksissa, etelän paimentolaisten asumuksena toimi kota tai huopakankainen jurtta. Venäläistyyppiset pirtit ja talousrakennukset alkoivat levitä 1800-luvun alussa. Ruokavalio perustui lihaan, riistan, kalaan ja maitotuotteisiin. Viljan lisäksi ruokana käytettiin erilaisia villikasveja.